title: Österåkerin kunta

text: Vuonna 1974 yhdistettiin vielä Vaxholmin kunta (4 952 asukasta) ja Österåkerin kunta (19 806 asukasta). Vaxholm oli entinen kaupunki, joka ei olisi halunnut luopua itsenäisyydestään. Kuntaliitoksessa muodostettu kunta nimettiin Vaxholmiksi, mutta Åkersberga pysyi keskustaajamana. Tämä kuntaliitos ei ollut kestävä, sillä entisen Vaxholmin alue halusi erota kunnasta. Noin 5 000 asukkaan väestöpohjaa pidettiin kuitenkin liian pienenä. Ratkaisuksi tuli erottaa Bogesundslandet (196 asukasta) Östra Rydin seurakunnasta ja Resarön saari (903 asukasta) Österåkerin seurakunnasta. Vuonna 1983 nämä alueen liitettiin Vaxholmin seurakuntaan, ja yhdessä ne muodostivat uuden 6 061 asukkaan Vaxholmin kunnan. Kunnan jäljelle jääneessä osassa asukkaita oli 25 039 ja sen nimeksi otettiin uudelleen Österåker. Österåkerin ja Östra Rydin seurakunnan yhdistettiin vuonna 1952 Österåker-Östra Rydin seurakunnaksi.


title: Österåkerin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 1 065 Suomessa syntynyttä, mikä vastasi 2,7 prosenttia kunnan väestöstä.


title: Österåkerin kunta

text: Vielä vanhempien vuoden 1984 lopun tietojen mukaan 9,3 prosenttia kunnan asukkaista oli ulkomailla syntyneitä. Tuolloin kunnassa asui 1 086 Suomessa syntynyttä, mikä vastasi 4,2 prosenttia kunnan väestöstä.


title: Österåkerin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 226 893 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 134 000 kruunua.


title: Österåkerin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Österåkerin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Österåkerin kunta

text: Kunnassa on 10 taajamaa, joiden osuus kunnan väestöstä vuoden 2010 lopussa oli 86,8 prosenttia. Taajamien ulkopuolella asui tuolloin 5 212 asukasta. Seuraavassa on lueteltu kunnan alueella sijaitsevat taajamat väkilukuineen:


title: Österåkerin kunta

text: Kunnan keskustaajama on lihavoitu.


title: Österåkerin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Österåkerin kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Österåkerin kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Kunnallisvaaleissa Österåkerin kunta on jaettu seuraaviin vaalipiireihin:


title: Österåkerin kunta

text: Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Österåkerin kunnanvaltuustossa vuodesta 1973 lähtien. Vuosina 1973–1979 luvut ovat nollia, koska tuolloin Österåker oli vielä osa Vaxholmin kuntaa.


title: Österåkerin kunta

text: Österåker on muiden Etelä-Roslagenin kuntien tavoin vahvasti porvarillinen. Kokoomus on hallinnut kuntaa vuodesta 1982 lukuun ottamatta vuosia 1994–1998, jolloin sosiaalidemokraateilla oli enemmistö yhdessä Kansanpuolueen kanssa.Vuodesta 2016 alkaen kunta on jaettu seuraaviin piireihin:


title: Österåkerin kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Österåkerin kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Ruud Kaiser

text: Ruud Kaiser (s. 26. joulukuuta 1960 Amsterdam) on alankomaalainen jalkapallovalmentaja ja entinen hyökkääjä.


title: Ruud Kaiser

text: Kaiser aloitti pelaajauransa AFC Ajaxin organisaatiossa, mutta ei onnistunut vakiinnuttamaan paikkaansa pelaavassa kokoonpanossa. Hän edusti joukkuetta yhdeksässä Eredivisie-ottelussa 1978–80, kunnes siirtyi belgialaiseen Royal Antwerpeniin. Hän onnistui debyyttikaudellaan belgialaisseurassa hyvin ja iski kauden aikana 10 maalia. Hän siirtyi 1981 Coventry Cityyn, mutta Englannin valloitus ei sujunut hyvin ja 1982 Kaiser jatkoi uraansa ranskalaisessa OGC Nicessä.


title: Ruud Kaiser

text: Kahden Ranskassa vietetyn kauden jälkeen Kaiser palasi kotimaahansa FC Den Boschin joukkueeseen. Hän edusti seuraa neljän kauden ajan Eredivisiessä. Den Boschista Kaiser siirtyi SVV:hen ja KFC Dessel Sportiin, jossa lopetti uransa vuonna 1991.


title: Ruud Kaiser

text: Pelaajauransa jälkeen Kaiser on toiminut valmentajana ja saavuttanut mainetta erityisesti työstään nuorten pelaajien kanssa. Pelaajauransa jälkeen hän liittyi TOP Ossin organisaatioon, jossa työskenteli erilaisissa kehitystehtävissä. Varsinaisen valmentajadebyyttinsä hän teki 1997 RBC Roosendaalissa. Hän valmensi seuraa Eerste Divisiessä, mutta tulokset jäivät varsin vaatimattomiksi.


title: Ruud Kaiser

text: Vuonna 1999 Kaiser siirtyi Alankomaiden jalkapalloliiton palvelukseen ja toimi olympiajoukkueen apuvalmentajana siirtyen 2001 alle 17-vuotiaiden maajoukkuevalmentajaksi. Kaiserin johdolla sellaiset nuoret pelaajanalut kuin Rafael van der Vaart, Wesley Sneijder, Robin van Persie, Nigel de Jong ja Arjen Robben voittivat alle 17-vuotiaiden EM-hopeaa ja MM-pronssia vuonna 2005.


title: Ruud Kaiser

text: Alankomaiden liitosta Kaiser siirtyi 2006 Chelsean palvelukseen akatemian valmentajaksi. Kesäkuussa 2008 Kaiser siirtyi saksalaisen Dynamo Dresdenin päävalmentajaksi. Kaiserin johdolla Dynamo sijoittui 3. Ligassa yhdeksänneksi kauden päätteeksi. Seuraavan kauden kehno alku, kuusi tappiota ja vajoaminen putoamiskamppailuun johtivat kuitenkin lopulta potkuihin lokakuussa 2009.


title: Ruud Kaiser

text: Kaudeksi 2010/11 Kaiser palasi valmennustehtäviin 3. Ligassa pelaavan 1. FC Magdeburgin päävalmentajana. Menestys jäi Kaiserin alaisuudessa odotuksia heikommaksi ja hän sai potkut jo maaliskuussa 2011.


title: Ruud Kaiser

text: Heinäkuussa 2011 Kaiser jatkoi uraansa belgialaisseura Liersen teknisenä johtajana. Kahden johtotehtävissä vietetyn vuoden jälkeen Kaiser palasi kesällä 2013 valmentajaksi Eerste Divisiessä pelaavaan FC Den Boschiin. Kaiserin johdolla Den Bosch sijoittui kaudella 2013/14 Eerste Divisiessä neljänneksi ja karsi noususta liigaan, muttei lopulta onnistunut nousemaan sarjaporrasta ylemmäs. Kaudella 2014/15 joukkue pelasi heikosti ja vajosi sarjan häntäpäähän. Huonot tulokset johtivat Kaiserin potkuihin helmikuussa 2015.


title: Bristol Evening Post

text: Bristol Evening Post on Bristolin kaupungin kattava sanomalehti. Se sisältää kaupunkiin liittyviä uutisia, sekä artikkeleja koko Bristolin alueelta, Pohjois-Somersetistä ja Etelä-Gloucestershirestä.


title: Bristol Evening Post

text: "Bristol Evening Postin" nimi on harhaanjohtava, sillä sen molemmat painokset julkaistaan öisin. Kahden tähden painos jaetaan syrjäseuduilla oleville vähittäiskauppiaille ja kolmen tähden painos lehden päälevikkialueen vähittäiskauppiaille.


title: Bristol Evening Post

text: Lehden kanssa samassa talossa toimii myös sen sivulehti "News Direct", joka tarjoaa lukijoilleen lehden kotiin kannon. Bristol Evening Postilla on oma viihdesivusto nimeltään Crackerjack ja torstaisin ilmestyvä 20-sivuinen liite. Crackerjack-sivustolla on muun muassa uutisia, musiikki-, taide- ja elokuva-arvosteluja.


title: Bristol Evening Post

text: Toukokuussa 2009 ilmoitettiin, ettei "Bristol Evening Post" tai "Western Daily Press" -lehtiä painettaisi enää Bristolissa, vaan painot siirrettäisiin Oxfordshireen.


title: Pampasirkku

text: Pampasirkku ("Embernagra platensis") on Etelä-Amerikassa tavattava tangaroihin kuuluva varpuslintu.


title: Pampasirkku

text: Pampasirkku on suurikokoinen sirkku, kooltaan 21–23 cm. Laji on selästään ja siivistään väritykseltään oliivinvihreä, selässä on myös tummia raitoja osalla alalajeista. Pää on pampasirkulla harmaa. Nokka on suurikokoinen ja oranssi. Rinnastaan ja vatsastaan lintu on vaaleanharmaa. Pampasirkku muistuttaa ulkonäöltään bahianpampasirkkua ("Embernagra longicauda"), jolla on lyhyempi pyrstö ja päässä on oliivinvihreitä höyheniä.


title: Pampasirkku

text: Pampasirkkua tavataan Boliviassa, Brasiliassa, Paraguayssa, Uruguayssa sekä Argentiinassa. Lajin elinympäristöä ovat kosteat ruohikot, pensaikot ja soiset alueet. Elinympäristöt sijaitsevat yleensä alle 2 500 metrin korkeudella merenpinnasta.


title: Pampasirkku

text: Pampasirkut liikkuvat yleensä pareittain tai pieninä ryhminä. Pampasirkku rakentaa heinistä kuppimaisen pesän ruohikkoon. Munat ovat vaaleanpunertavia ja ruskeapilkullisia.


title: Pampasirkku

text: Pampasirkun ravinto koostuu siemenistä ja hyönteisistä. Talvikaudella siemenet muodostavat ravinnosta 60 % ja hyönteiset 39 %. Koiraat syövät yleensä enemmän hyönteisravintoa kuin naaraat.


title: Oulun aikuislukio

text: Oulun aikuislukio on nuorten ja aikuisten luokaton oppilaitos, jossa opiskelu tähtää perusasteen ja lukion suorittamiseen tai erillisten aineiden oppimäärien suorittamiseen. Lukio sijaitsee Kastellin monitoimitalon yhteydessä, Kontinkankaalla.


title: Klara (kaupunginosa)

text: Klara ( tai "Klara") on vanhentunut nimitys Tukholman keskustassa sijaitsevalle alueelle, joka käsittää suunnilleen Norrmalmin kaupunginosan eteläisen osan. Klara tarkoittaa yleensä Vasagatanin, Klarabergsgatanin, Drottninggatanin ja Fredgatanin rajaamaa aluetta. Kirkon hallinnollinen alue Klaran seurakunta (lakkautettu 1988) muodosti hieman laajemman alueen.


title: Klara (kaupunginosa)

text: Aiemmin Klara tunnettiin monien taiteilijoiden asuinalueena. 1960-luvulle saakka suurin osa tukholmalaisten lehtien pääkonttoreista sijaitsi alueella. Yhtenä syynä tähän oli sijainti rautatieaseman lähellä. Suurin osa Klaran vanhoista taloista purettiin 1950-, 1960- ja 1970-luvuilla osana Norrmalmin uudelleenjärjestelyä ja korvattiin moderneilla rakennuksilla. Alueen kaupunkikuva ja asukkaat muuttuivat hyvin erilaisiksi.


title: Carol C. Kuhlthau

text: Carol Collier Kuhlthau tai vaihtoehtoisesti Carol C. Kuhlthau (s. 2. joulukuuta 1937 New Brunswick New Jersey) on käyttäjäkeskeisen tiedonhaun, oppimisen ja koulukirjastotoiminnan tutkija. Kuhlthau nimettiin emeritaprofessoriksi Rutgersin yliopiston Kirjasto- ja informaatiotieteiden laitokselle vuonna 2006, ja hän työskentelee yksikössä CISSL Center for International Scholarship in School Libraries.


title: Carlos Ruiz

text: Carlos Ruiz -nimisiä henkilöitä:


title: Venue

text: Venue on vuonna 1982 perustettu brittiläinen aikakauslehti, joka ilmestyy Bristolin ja Bathin alueilla. Sen perustivat toisessa bristolilaisessa lehdessä, Out Westissä, työskennelleet toimittajat. Alussa joka toinen viikko julkaistu Venue sai mainetta laadullaan ja paikallisia taiteilijoita koskevilla artikkeleillaan, ja se oli mukana Ashton Court Festivalin uudelleen käyttöönotossa. Venuella on myös suuri merkitys paikallisen taiteen, teatterin ja musiikin kehittämisessä.


title: Venue

text: Kulttuuritoiminnan lisäksi Venue käsittelee muita paikallisia asioita, kuten terveyttä, politiikkaa ja ympäristöä. Lehdessä on myös huumoria ja satiiria, mikä kiinnostaa monia, mutta mitä kritisoidaan joskus lapselliseksi.


title: Venue

text: Vuonna 2000 Venue myytiin Bristol United Press -yritykselle, joka on nykyään Northcliffe Median omistuksessa. Myynti oli kiistelty aihe lukijoiden, mainostajien ja henkilökunnan keskuudessa, sillä esimerkiksi "Daily Mail" -lehden poliittinen ajattelutapa oli täysin päinvastainen kuin Venuen. Vuonna 2001 Venue alkoi ilmestyä viikoittain.


title: Villa Nah

text: Villa Nah on suomalainen pop-yhtye. Yhtyeeseen kuuluvat laulaja ja säveltäjä Juho Paalosmaa sekä perkussioista vastaava Tomi Hyyppä. Villa Nahin äänimaailman on kuvailtu saaneen vaikutteita 1980-luvun syntikkapopista. Keys of Life julkaisi maaliskuussa 2010 Jori Hulkkosen tuottaman debyyttialbumin "Origin". Albumi nousi Suomen virallisen albumilistan seitsemännelle sijalle julkaisuviikollaan.


title: Vesanoja

text: Vesanoja on kylä Somerniemellä Somerolla. Kylän väkiluku vuonna 2011 oli 38, mikä teki siitä Someron kylistä väkiluvultaan 37. suurimman ja entisen Somerniemen kylistä yhdeksänneksi suurimman yhdessä Härjänojan kanssa. Vesanoja sijaitsee Someron ja Somerniemen suurimman järven Painion rannalla, ja sen naapurikyliä ovat Keltiäinen idässä, Palikainen lännessä ja Salkola pohjoisessa.


title: Vesanoja

text: Kylässä ei ole omaa koulua vaan Vesanoja on yhdessä Keltiäisten, Härjänlahden ja Härjänojan kylien kanssa aiemmin kuulunut Keltiästen koulupiiriin, ja keltiäisten koulun lakattua vuonna 1991 koulua on käyty Oinasjärvellä. Keltiäisissä on myös lähin kauppa, ainoa Someron vielä jäljellä olevista kyläkaupoista.


title: Vesanoja

text: Kylän luonnonympäristöä hallitsee Someron ja Paimionjoen vesistön suurin järvi, savipohjainen Painio. Muita järviä ovat kylän pohjoisosien metsäjärvet Vesajärvi, Särkjärvi ja Siikjärvi, jotka kaikki sijaitsevat osaksi Vesanojan, osaksi Keltiäisten kylien alueella. Vesajärvi laskee Painioon kylälle nimensä antanutta Vesanojaa pitkin, Siikjärvi ja Särkjärvi Palikaisten kylän puolella olevaa ojaa pitkin.


title: Vesanoja

text: Isossajaossa kylä on kuulunut samaan jakokuntaan viereisen Keltiäisten kylän kanssa. Kylän kaksi kantataloa ovat olleet Visa ja Kettu, joista ovat vielä olemassa Visan osatalo Erkkala ja Ketun osatalo Takala. Taloista Takala sijaitsee kylän vanhalla tontilla ja muodostaa sekä maisemallisesti että kulttuurihistoriallisesti erittäin arvokkaan kokonaisuuden.


title: Vesanoja

text: Tunnettuihin Vesanojalaisiin kuuluu somerolaisessa kertomusperinteessä esiintyvä Visan tietäjä, jonka kerrotaan muun muassa kävelleen vettä pitkin Painiojärven yli Somerniemen kirkkoon.


title: Visan tietäjä

text: Visan tietäjä on somerolaisessa kansanperinteessä esiintyvä tietäjä ja ennustaja Somerniemen Vesanojan kylästä. Hänen kerrotaan ennustaneen että Somerolla taistellaan vielä niin kovin, että tukki kierii veressä Someron Joensuussa. Tietäjän kerrotaan myös kävelleen Vesanojalta Painiojärven poikki Somerniemen kirkkoon vettä pitkin kuivin jaloin ja kirkossa nähneen, miten piru kirjoittaa kirkossa nukkuvien nimiä veriseen hevosenvuotaan. Kun vuota tuli nimistä täyteen, piru venytti sitä hampaillaan saadakseen nimet mahtumaan, mutta ote kirposi ja piru löi päänsä seinään. Tällöin Visan tietäjältä pääsi nauru. Tämä ei kuitenkaan olisi kannattanut, sillä kun tietäjä palasi kirkosta järveä myöten kotiinsa, hänen jalkansa vajosivat veteen jo ensin nilkkaa, sitten polvea myöten.


title: Hans-Jürgen Dörner

text: Hans-Jürgen Dörner (s. 25. tammikuuta 1951 Görlitz) on saksalainen entinen jalkapalloilija ja valmentaja.


title: Hans-Jürgen Dörner

text: Dörner aloitti uransa BSG Energie Görlitzin ja BSG Motor WAMA Görlitzin juniorijoukkueissa, joista hän siirtyi Dynamo Dresdeniin vuonna 1967. Hän nousi seuran edustusjoukkueeseen vuonna 1968 ja pelasi samassa seurassa uransa loppuun asti vuoteen 1985 asti. Dörner voitti viisi DDR-Oberligan mestaruutta sekä viisi cup-mestaruutta. Hänet valittiin DDR:n vuoden jalkapalloilijaksi kolme kertaa.


title: Hans-Jürgen Dörner

text: Pelaajauran jälkeen Dörner on toiminut valmentajana ja korkeimmillaan hän on valmentanut Bundesliigassa pelannutta Werder Bremeniä.


title: Hans-Jürgen Dörner

text: Dörnerin ura alkoi juniorina BSG Energie Görlitzin juniorijoukkueissa vuonna 1960. Hänen isänsä oli tiukka valmentaja, jonka takia Dörnerillä ja hänen isällään oli usein riitoja jalkapalloon liittyen. Myöhemmin Dörner on kuitenkin sanonut, että kurinalainen isä oli hyvä jalkapallouran kannalta. Vuonna 1965 hän siirtyi naapuriseura BSG Motor WAMA Görlitziin. WAMA Görlitzissä Dörner pelasi kaksi kautta, jonka jälkeen hän siirtyi Dynamo Dresdeniin. Hän nousi seuran edustusjoukkueeseen kaudeksi 1968–1969 ja edusti seuraa kahdeksassa ottelussa DDR-Ligassa. Kausi päättyi seuralta sarjanousuun pääsarjaan. Ensimmäisellä pääsarjakaudellaan Dörner pelasi 19 ottelua ja teki yhden maalin. Kausi sujui seuralta myös hyvin ja se saavutti pronssia. Vuosi 1971 oli seuralta menestys, sillä Dynamo saavutti sekä Oberliga-mestaruuden että cup-mestaruuden.


title: Hans-Jürgen Dörner

text: Seuraavan kerran Dörner juhli maansa mestaruutta kaudella 1972–1973, jolloin Dynamo sijoittui ensimmäiseksi ennen FC Carl Zeiss Jenaa. Mestaruuden myötä Dynamo palkittiin maan vuoden urheilujoukkueeksi. Vuosina 1974 ja 1975 Dynamo ei voittanut DDR:n mestaruutta, mutta sijoittui molempina vuosina pronssille. Vuonna 1976 Dynamo palasi mestariksi ja seura voitti kolme mestaruutta perättäin. Vuonna 1977 Dörner valittiin ensimmäistä kertaa DDR:n vuoden jalkapalloilijaksi. Kausi 1977–1978 oli hänen parhaansa tilastollisesti, sillä hän teki kymmenen maalia 26 ottelussa. Maalimäärällä hän sijoittui jaetulle yhdeksännelle sijalla maalitilastossa.


title: Hans-Jürgen Dörner

text: Viimeisen mestaruuden jälkeen seura ei voittanut Dörnerin loppu-uran aikana DDR-Oberligaa, vaan Dynamo sijoittui parhaimmillaan toiseksi. Vuonna 1982 seura juhli cup-mestaruutta, mutta tällöin Dörner ei päässyt pelaamaan. Hän voitti urallaan vielä kaksi cup-mestaruutta vuosina 1984 ja 1985. Vuonna 1985 hänet valittiin myös viimeistä kertaa DDR:n vuoden jalkapalloilijaksi. Kausi 1985–1986 oli Dörnerin viimeinen ammattilaiskausi. Hän olisi vielä halunnut jatkaa uraansa, mutta valmentaja Eduard Geyer oli päättänyt Dörnerin uran olevan Dresdenissä ohitse. Geyer ei ikinä kertonut Dörnerille syytä päätökseen, eikä hän kritisoinut Geyerin päätöstä. Viimeisellä kaudellaan Dörner pelasi 25 ottelua ja teki kaksi maalia.


title: Hans-Jürgen Dörner

text: Maajoukkuetasolla Dörner edusti maan alle 18-vuotiaiden ja alle 23-vuotiaiden maajoukkueita. Hän oli mukana EM-hopeaa vuonna 1969 voittaneessa alle 18-vuotiaiden maajoukkueessa. Dörner valittiin turnauksen parhaaksi pelaajaksi. Tämän kunniaksi maajoukkueen valmentaja Harald Seeger valitsi hänet ensimmäisen kerran DDR:n aikuisten maajoukkueeseen vuonna 1969, jolloin maa kohtasi Chilen. Ensimmäisen maajoukkuemaalinsa Dörner teki vuonna 1974 Tunisiaa vastaan.


title: Hans-Jürgen Dörner

text: Dörner ei päässyt loukkaantumisten takia Münchenin olympialaisiin, eikä vuoden 1974 MM-kilpailuihin. Montrealin olympialaisiin Dörner osallistui ja maa voitti olympiakultaa. Hän pelasi viimeisen pelinsä maajoukkueessa vuonna 1986 Luxemburgia vastaan. Aikaisemmin maajoukkueen valmentaja Bernd Stange oli ilmoittanut Dörnerille, että hän haluaa rakentaa nuoremman joukkueen, eikä Dörner kuulunut tähän joukkueeseen. Maajoukkueuran päätyttyä hän oli edustanut maataan sadassa maaottelua.


title: Hans-Jürgen Dörner

text: Pelaajauran jälkeen Dörner ryhtyi valmentajaksi. Hän toimi Dynamo Dresdenin juniori- ja reservijoukkueiden valmentajana vuosina 1986–1989. Aluksi hän toimi Itä-Saksan olympiajoukkueessa ja myöhemmin yhdistyneen Saksa olympiajoukkueessa. Dörner siirtyi Bundesliigassa pelanneen Werder Bremenin päävalmentajaksi tammikuussa 1996. Kauden 1997–1998 alussa joukkue hävisi kolme ottelua perättäin, jolloin Dörnerille annettiin potkut. Tämän jälkeen hän on valmentanut myös FSV Zwickauta, VfB Leipzigiä ja egyptiläistä Al-Ahlya. Viimeisimpänä joukkueena hän on valmentanut Dresdenin kaupunkiliigassa pelannutta Radebeuleria. Dörner valmensi seuraa kesään 2010 asti, jonka jälkeen hän on toiminut Dynamo Dresdenin organisaatiossa.


title: Hans-Jürgen Dörner

text: Dörner on naimisissa ja hänellä on kaksi lasta. Nykyisin hän asuu Freitalissa. Toinen lapsista, Steffen Dörner, on pelannut Saksan alemmilla sarjatasoilla. Dörnerillä on oma jalkapallokoulu Dredenissä ja hän on toiminut liikunnanopettajana sekä Saksan jalkapalloliiton jalkapallonopettajana.


title: Bodum

text: Bodum on tanskalainen keittiötarvikkeita valmistava yritys. Yhtiön perusti vuonna 1944 Kööpenhaminassa Peter Bodum. Bodum tunnetaan vuonna 1974 esitellystä pressopannustaan, jota on myyty lähes 100 miljoonaa kappaletta. Yhtiön pääkonttori sijaitsee Sveitsin Triengenissä.


title: Ihmisen genomi

text: Ihmisen genomi tarkoittaa kaikkea ihmisen ("Homo sapiens") DNA:han koodattua perintöainesta geenit mukaan lukien, joka on varastoitunut 23 kromosomipariin sekä mitokondrio DNA:han. 22 näistä kromosomipareista ovat autosomeja; 23. pari eli sukupuolikromosomit määräävät ihmisen sukupuolen ja sukupuoliset ominaisuudet. Ihmisen yksinkertainen eli haploidinen kromosomisto käsittää hieman yli kolme miljardia (3 x 10) emäsparia ja noin 20 000–25 000 geeniä. Ihmisen genomin DNA-emäsjärjestys selvitettiin Human Genome Project -tutkimushankkeessa.Emäspareilla entropian aste vaihtelee 1.5 ja 1.9 bitin arvoalueella, paitsi Y-kromosomilla arvo on alle 0,9 bittiä emäsparia kohti.


title: Aavikoituminen Afrikassa

text: Aavikoituminen Afrikassa tarkoittaa viljelykelpoisen ja biomassaa tuottavan maa-alueen häviämistä Afrikassa. Liian rasituksen vuoksi maaperä menettää kuivien kausien jälkeen kykynsä palautua ja ylläpitää ekosysteemejä. Aavikoitumista tapahtuu pääasiassa aavikkoalueiden reunamilla hyvin kuivilla ja köyhillä alueilla, kuten Afrikassa.


title: Aavikoituminen Afrikassa

text: Aavikoituminen on luonnolle normaali prosessi, jota tapahtuu ilmaston muuttuessa kuivemmaksi. Ihmisen toiminta ja ilmastonmuutos ovat kuitenkin nopeuttaneet aavikoitumista huomattavasti. Aavikoitumisen syynä ovat esimerkiksi metsänhakkuut, liikalaiduntaminen, vääränlaiset maanviljelysmenetelmät, maan saastuminen ja luonnonkatastrofit.


title: Aavikoituminen Afrikassa

text: Aavikoitumisen seurauksena maan kasvipeite vähentyy ja sen lajisto muuttuu. Eroosion myötä maaperän eloperäinen aines vähenee ja maaperän rakenne muuttuu. Tällöin viljelysmaan tuotantokyky alenee ja eläinten laiduntaminen vaikeutuu. Aavikoituminen tekee monet alueet elinkelvottomiksi, jolloin ihmiset joutuvat muuttamaan kotiseuduiltaan ruuan perässä. Aavikoituminen on yksi suurin vaikuttaja Afrikassa vallitsevaan nälänhätään.


title: Aavikoituminen Afrikassa

text: Aavikoitumista voidaan estää maaperää suojelemalla sekä metsää ja muuta kasvustoa istuttamalla.


title: Aavikoituminen Afrikassa

text: Suurimmissa ongelmissa aavikoitumisen kanssa on Afrikka, jossa köyhyys vaikeuttaa aavikoitumisesta koituvien ongelmien ratkaisua. Aavikkojen levitessä viljelyskelpoinen maaperä vähenee ja nälänhätä kasvaa. Pahiten aavikoituminen koettelee Keski-Aasian ja Saharan eteläpuolisen Afrikan asukkaita.


title: Aavikoituminen Afrikassa

text: Aavikoituminen saattaa aiheuttaa laajoja siirtolaisvirtoja Afrikasta esimerkiksi Eurooppaan viljelyskelpoisen maaperän vähentyessä. Aavikoituminen uhkaa jopa yli puolta Afrikan maa-alasta. Maanviljelyksen muuttuessa tuottamattomaksi monissa afrikkalaisissa kylissä miehet lähtevät laittomina siirtolaisina Eurooppaan hakemaan toimeentuloa ja kyliin jäävät naiset, lapset ja vanhukset. Kaiken kaikkiaan aavikoituminen on yksi suurimmista ympäristöongelmista Afrikassa ja uhkaa aiheuttaa siellä nälänhädän lisäksi ihmishenkien menetyksiä, ympäristöpakolaisuutta, ympäristökonflikteja ja köyhyyden syventymistä.


title: Aavikoituminen Afrikassa

text: Namib on Afrikan lounaisrannikolla sijaitseva aavikko. Suurimmaksi osaksi se sijaitsee Namibian alueella myötäillen Atlantin rannikkoa. Kokonaispinta-alaltaan se on 31 000 neliökilometriä. Nykyisistä aavikoista Namibin arvellaan olevan vanhin. Sen syntyminen sijoittuu miljoonien vuosien päähän, kun kylmä Benguelanvirta alkoi aiheuttaa viileän ja kuivan ilman laskeutumisen alueella. Namibin aavikolla sataa vain noin 15–100 mm vuodessa. Päivän suurin lämpötila on vain 25 °C ja kylmin 10 °C. Alueen ankarista olosuhteista huolimatta aavikon eläimistö on yllättävän monipuolinen.


title: Aavikoituminen Afrikassa

text: Kalaharin aavikko on noin 712 250 neliökilometrin kokoinen aro- ja aavikkoalue eteläisessä Afrikassa. Se peittää noin 70 prosenttia Botswanasta sekä osia Zimbabwesta, Namibiasta ja Etelä-Afrikasta. Kalaharin nimi tulee tswanan kielestä, jossa "kgalagadi" tarkoittaa suurta janoa. Kalaharissa esiintyy kuivia järviä ja suolatasankoja. Noin 10 000 vuotta sitten Kalaharin aavikkoa peitti noin 275 000 neliökilometrin laajuinen Makgadikgadijärvi. Järven kerrotaan olleen jopa 30 metriä syvä. Kalaharin aavikolla sataa keskimäärin 125–500 mm vuodessa. Satunnaiset sateet saavat aavikon suolatasanteet tulvimaan helposti. Alueen maksimilämpötila on +47 °C ja minimi jopa −13 °C.


title: Aavikoituminen Afrikassa

text:
Sahara sijaitsee Pohjois-Afrikassa Kravun kääntöpiirillä ja on maailman suurin, hyvin kuiva ja kuuma aavikko. Se luokitellaankin erittäin kuivaksi hyperaridiksi aavikoksi ja vuosittainen sademäärä jää alle 100 mm, mutta laajemmilla alueilla vain alle 45 mm. Vuoden keskilämpötila on yli +30 °C, yöt taas saattavat olla hyvinkin kylmiä, koska pilvet eivät heijasta lämpöä takaisin. Talvisin yölämpötila saattaa laskea −10 °C:een, kun taas päivällä voi olla jopa varjossa +50 °C. Saharassa on täysin kasvittomia dyynikenttiä, mutta monilla alueilla kasvaa harvassa pensaita tai aavikkoruohomättäitä. Hiekkamyrskyt ovat myös yleinen ilmiö Saharalle. Sen koko on noin 9 065 000 km² ja se vastaa pinta-alaltaan Yhdysvaltoja. Sen rajat ulottuvat lännessä Atlanttiin ja idässä Punaiseenmereen. Nimi Sahara on arabiankielinen käännös sanasta Tenere, joka on tuaregikieltä ja tarkoittaa aavikkoa. Ainoastaan pieni osa Saharasta on hiekka-aavikkoa, vain noin 15–25 %, mutta suurin osa on sora-, kivikko- ja kallioaavikkoa. Keskiosissa on vuoristoista kallioaavikkoa.
Sahara on jaettu Marokon, Algerian, Tunisian, Libyan, Egyptin, Mauritanian, Malin, Nigerin, Tšadin ja Sudanin kesken. Noin 2,5 miljoonaa ihmistä elää Saharassa, pääosin Mauritaniassa, Marokossa ja Algeriassa. Suurin Saharassa sijaitseva kaupunki on Mauritanian pääkaupunki Nouakchott, jossa on noin 881 000 asukasta. Asutus Saharassa sijoittuu keitaille ja joillekin vuoristoille sekä laita-alueille.
Sahara on ainakin 2,5 miljoonaa vuotta vanha, mutta mahdollista on että se on jopa kymmeniä miljoonia vuosia vanha. Ilmaston kuivuessa ja kylmetessä muutaman kymmenen miljoonan vuoden aikana, aavikoituminen Saharassa on lisääntynyt.
Sudanissa aavikoituminen etenee nopeasti. Reuna on edennyt parissakymmenessä vuodessa jopa 150 kilometriä. Syynä tähän ovat ilmastonmuutos, laajamittaiset metsien hakkuut, voimaperäinen maanviljely sekä karjan laiduntaminen. Toimeentuloa maataloudesta ei tule, joten ihmiset muuttavat kaupunkeihin.


title: Poem@home

text: Poem@home oli BOINC-alustalla toiminut hajautetun laskennan projekti. Projektia ylläpidettiin Karlsruhen yliopistossa. Projekti mallinsi proteiineja käyttäen Anfinsenin dogmaa. Projekti lopetettiin lokakuussa 2016 kun saatiin tarpeeksi talon sisäistä laskentatehoa.


title: David Baker

text: David Baker (s. 6. lokakuuta 1962) on amerikkalainen biokemisti ja tietokoneellinen biologisti joka kehittää uusia tapoja tutkia kolmiulotteisia proteiinin muotoja. Baker on biokemian professori. Hän on valmistunut Washingtonin yliopistosta, jossa hän johtaa 30+ henkistä Bakerin laboratorioa.


title: David Baker

text: Bakerin laboratorio on kehittänyt Rosetta-algoritmin proteiinien rakenne-ennustukselle, jota käytetään hajautetun laskennan projektissa nimeltä Rosetta@home. Projekti tähtää sekä proteiinikompleksien että yksittäisten polypeptidiketjujen rakenteellisten mallien tuottamiseen.


title: Jekaterina Daškova

text: Jekaterina Romanovna Daškova (, omaa sukua Vorontsova, Во́ронцова; 28. maaliskuuta 1743 tai 1744 Pietari – 16. tammikuuta 1810 Moskova) oli venäläinen ruhtinatar ja kulttuuri- ja tiedevaikuttaja. Hän välitti eurooppalaista valistusajattelua ja tieteitä Venäjälle ja esitteli ulkomaan vuosinaan venäläistä kulttuuria Euroopassa. Hän toimi 11 vuoden ajan Pietarin tiedeakatemian johtana.


title: Jekaterina Daškova

text: Jekaterina Daškova syntyi vaikutusvaltaiseen, hovia lähellä olevaan Vorontsovin aatelissukuun. Hän menetti äitinsä varhain, eikä hänen isänsä kreivi Roman Vorontsov ollut kiinnostunut lapsistaan. Hän kasvoi setänsä, keisarinna Elisabetin korkeimman virkamiehen, valtionkansleri Mihail Vorontsovin kodissa, mahtipontisessa palatsissa Sadovajakadulla Pietarissa.


title: Jekaterina Daškova

text: Jekaterina sai ajalle tyypillisen aatelisneidon kasvatuksen. Hän osasi kotikielensä ranskan lisäksi saksaa ja italiaa. Hänen veljensä saivat hyvän koulutuksen parhaissa sisäoppilaitoksissa, veli Alexander opiskeli jopa Versaillesin palatsissa. Veljille tilattiin kirjoja Euroopasta. Jekaterinasta kasvoi intohimoinen lukija ja nopeasti hänellä oli 900 niteen kirjasto. Vorontsovien palatsissa hän tapasi politiikan ja tiedemaailman johtajia ja ulkomaisia lähettiläitä. Jekaterina hämmästytti keskustelutaidoillaan ja älyllään. Jekaterina kiinnostui valistusajattelijoiden teoksista ja luki Montesquieuta, Voltairea ja Rousseauta, josta ei kuitenkaan pitänyt. Hänestä kasvoi valistusajan liberaalin älymystöeliitin edustaja. Vuonna 1759 Jekaterina Romanovna avioituu ruhtinas Mihail Daškovin kanssa.


title: Jekaterina Daškova

text:
Talvella 1758 Daškova tapaa Vorontsovin palatsissa suuriruhtinatar Jekaterina Aleksejevnan, tulevan keisarinna Katariina II:n, johon tutustuu paremmin kesällä 1761 viettäessään kesää Vorontsovien datsalla, Suomenlahden rannalla, aivan suuriruhtinasperheen kesäasunnon Oranienbaumin naapurina.
Vuonna 1762 Daškovalla on osuutensa Katariina II:n valtaan nostaneeseen palatsivallankumoukseen, mutta hän lienee ymmärtänyt roolinsa todellista suuremmaksi ja joutui pian epäsuosioon. Jäätyään 20-vuotiaana leskeksi ja yksin kahden lapsensa kanssa Daškova vetäytyy viideksi vuodeksi hovielämästä maaseutukartanoonsa.


title: Jekaterina Daškova

text: Vuosina 1769–1771 Daškova matkusteli ulkomailla, Reinin laaksossa, Frankfurtissa, Berliinissä ja Genevessä, missä hän vieraili pidempään Voltairen luona. Paluu Pietariin ei ollut helppo, sillä kaupungilla huhuttiin häntä vastaan . Sittemmin hän vietti seitsemän vuotta (1775–1782) eri puolilla Eurooppaa. Hän järjesti pojalleen Pavelille maisteriopinnot Edinburghin yliopistoon, joka oli yksi keskeisimpiä valistusajan yliopistoja. Edinburghissä hän tapasi viikottain tunnettuja poliitikkoja, kirjailijoita ja tiedemiehiä kuten Adam Smithiä ja yliopiston rehtori, historioitsija William Robertsonia. Daškova matkusti poikansa ja tyttärensä kanssa Irlannissa, Englannissa ja Lontoossa, Hollannissa, Brysselissä, Saksan eri valtioissa, Italian ruhtinashoveissa, Wienissä ja Ranskassa. Heidät otettiin hyvin vastaan hoveissa, tiedepiireissä ja taidesalongeissa. He tutustuivat valistuksen hengessä museoihin, arkeologisiin kaivauksiin, yliopistoihin, tiedeseuroihin, kouluihin ja sairaaloihin. Pariisissa Daškova keskusteli ensyklopedisti Denis Diderot'n kanssa sekä tapasi vuonna 1781 amerikkalaisen Benjamin Franklinin, jonka kanssa kävi pitkään kirjeenvaihtoa.


title: Jekaterina Daškova

text: Palattuaan Venäjälle vuonna 1782 Daškova pääsi jälleen keisarinnan suosioon, ja tämä lahjoitti Daškovalle Valko-Venäjältä maakartanon ja 2500 maaorjaa. Katariina II:sen tavoitteena oli kehittää Venäjästa moderni valtio siellä harjoitettavien tieteiden avulla, mutta maaorjuuden ylläpitämistä hän kannatti. Ulkomailta Daškova oli raportoinut säännöllisesti kirjeitä kirjoittamalla Katariina II:selle eurooppalaisesta tieteestä ja taiteesta. Hänelle oli muodostunut laajat ja monipuoliset suhteet valistusajan tärkeimpiin tiedepiireihin.


title: Jekaterina Daškova

text: Vuonna 1783 Katariina II nimittää Daškovan Pietarin tiedeakatemian johtajaksi ja samaan aikaan ranskalaisen esikuvan mukaan perustetun Venäjän akatemian johtajaksi. Daškovalla ei ollut tieteellistä koulutusta, joten hän ymmärsi tehtäväkseen ennen muuta Tiedeakatemian toiminnan organisoinnin ja edistämisen. Hän vaikutti menestyksekkäästi Tiedeakatemian kirjaston, arkiston, laboratorion ja tieteellisen henkilökunnan olojen kehittämiseksi.


title: Jekaterina Daškova

text: Vuonna 1789 Benjamin Franklin nimitti Daškovan Amerikan ensimmäisen tieteellisen seuran American Philosophical Societyn kunniajäseneksi .


title: Jekaterina Daškova

text: Daškova perusti "Sobesednik ljubitelei russkogo slova" (1783–1784) ja "Novyje ježemesjatšnyje sotšinenija" (1786–1794) -lehdet ja kehitti venäjänkielistä tieteellistä toimintaa. Hänen kaudellaan julkaistiin Mihail Lomonosovin kootut teokset. Hänen aloitteestaan julkaistiin kuusiosainen venäjän kielen sanakirja "Slovar Akademii Rossijskoi" (1789–1794).


title: Jekaterina Daškova

text: Vuonna 1796 Katariina II kuolee ja valtaan nousee isänsä Pietari III:nnen syrjäyttämisestä ja murhasta katkeroituntut Paavali I. Liberaalin älymystön asema vaikeutuu ja Paavali I erotti Daškovan tehtävistään Keisarillisessa Tiedeakatemiassa. Daškova joutuu maansisäiseen karkotukseen poikansa Pavelin omistamaan kylään, Trotskojeen, noin 200 km Moskovasta lounaaseen.


title: Jekaterina Daškova

text:
Tiedeakatemian vuosinaan Daškova toimitti lehtiä ja julkaisusarjoja, kirjoitti esseitä, käänsi venäjäksi Helvetiusta, Voltairea ja David Humea. Hänen laajaa kirjeenvaihtoaan on julkaistu.
Daškovan kirjallisesta tuotannosta merkittävimmät ovat hänen alun perin ranskaksi kirjoittamansa "Muistelmat", joissa kuvataan Pietari III:n valtakautta ja Katariina II:n valtaannousua, venäläisen aatelisnaisen elämää valistusajan Venäjällä, työskentelyä Tiedeakatemiassa ja tunnettuja venäläisiä ja eurooppalaisia vaikuttajia sekä hänen kokemuksiaan ulkomaanvuosilta.


title: Jekaterina Daškova

text: Pietarissa on Daškovan vuonna 1783 rakennuttama klassistinen huvila, jonka suunnittelijana pidetään Giacomo Quarenghia. Moskovassa toimii vuonna 1992 perustettu Jekaterina Daškovalle nimetty humanistinen instituutti.


title: Richard Bonneau

text: Richard Bonneau on amerikkalainen tietokonebiologi, joka kehittää metodeja tutkia eri asioiden biologisia mekanismeja ja menetelmiä löytää proteiinien kolmiulotteisia malleja. Bonneau on apulaisprofessori () New Yorkin yliopistossa. Bonneau työskentelee David Bakerin laboratoriossa Washingtonissa. Washingtonissa hänellä on merkittävä osuus Rosetta -nimisen proteiinien kolmiulotteiseen mallintamiseen pyrkivän ohjelman kehittämisessä. Bonneau on naimisissa ja hän asuu Greenwich Villagessa.


title: Sahara (albumi)

text: Sahara on Anna Puun toinen albumi. Se julkaistiin 26. toukokuuta 2010. Albumia on myyty tuplaplatinalevyn verran, yli 40 000 kappaletta.


title: Sahara (albumi)

text: Albumin ensimmäinen single "Riko minut" sai ensisoittonsa 16. huhtikuuta 2010 YleX:n aamussa. Kappaleesta julkaistiin myös musiikkivideo. Toinen single "Onnen viipaleet" julkaistiin kesäkuussa 2010. Albumilta julkaistiin vielä kolmas single, "Sinä olet minä".


title: Naknekjoki

text: Naknekjoki on 56 kilometriä pitkä joki Bristol Bay Boroughn aluehallintoyksikössä Yhdysvaltojen Alaskan osavaltiossa. Joki laskee Naknekjärvestä länteen kohti Kvichakinlahtea, joka sijaitsee Beringinmeren Bristolinlahden itäosassa. Sekä Naknekjoki, että -järvi ovat kuuluisia lohirikkaudestaan.


title: Naknekjoki

text: Naknekjoen yläjulksulla sijaitsee King Salmonin kylä ja lentokenttä. Yläjuoksu kuuluu Katmain kansallispuistoon. Joen suussa sijaitsevat Naknekin ja Etelä-Naknekin kylät.


title: Ašgabatin maanjäristys

text: Ašgabatin maanjäristys oli 5. lokakuuta 1948 tapahtunut maanjäristys Ašgabatissa Turkmenistanissa, joka silloin kuului Neuvostoliittoon. Se on yksi kaikkien aikojen tappavimmista maanjäristyksistä. Historioitsijat ovat yhtä mieltä siitä, että viranomaisten kielto uutisoida kuolonuhrien määrästä ja tuhoista haittasi pelastustöitä.


title: Ašgabatin maanjäristys

text: Episentrumi sijaitsi pienessä Gara-Gaudanin kylässä 25 kilometriä Ašgabatista lounaaseen. Tuhot ulottuivat Darreh Gazin alueelle Iraniin.


title: Janne Suni

text: Janne Suni on suomalainen taiteilijanimellä Tempest tunnettu chiptune-muusikko ja demoryhmä Fairlightin jäsen. Suni tunnetaan parhaiten kappalestaan "Acidjazzed Evening", joka voitti vuonna 2000 demotapahtuma Assemblyssa oldskool-sävellysten sarjan. Vuonna 2005 hiphop-tuottaja Timbaland julkaisi Music Televisionille soittoääneksi tekemänsä kappaleen "Block Party". Kappale on lähes identtinen Sunin Acidjazzed Eveningin kanssa. Seuraavana vuonna Timbaland tuotti Nelly Furtadon kappaleen "Do It", joka pohjautui Block Party -soittoääneen. Suni ja Timbaland ovat päässeet asiassa sovintoon. Sovinnon sisältöä ei ole paljastettu.


title: Väinö Viipuri

text: Väinö Ilmari Viipuri (16. kesäkuuta 1903 Räisälä – 17. marraskuuta 1978 Helsinki) oli suomalainen kansakoulunopettaja ja kirjailija.


title: Väinö Viipuri

text: Viipuri valmistui kansakoulunopettajaksi Kajaanin seminaarista 1929.


title: Kauko Tervamäki

text: Kauko Tervamäki (s. 6. maaliskuuta 1917 Rautalampi) on suomalainen kansakoulunopettaja ja toimittaja.


title: Kauko Tervamäki

text: Tervamäki kävi kansakoulun ja opiskeli sitten 1934–1939 Kajaanin seminaarissa valmistuen 1939 kansakoulunopettajaksi. Tervamäki oli ennen sotaa opettajana Paimionkosken koululla Imatralla. Jatkosodassa hän taisteli Kiestingin rintamalla. Sodan jälkeen Tervamäki suoritti nuorisotyönjohtajan kurssin Orivedellä ja oli opettajana Sammalselän koululla Suonenjoella yli 30 vuoden ajan. Hän oli myös sivutoimisesti Savon Sanomien palveluksessa ja jäätyään eläkkeelle 1975 opettajan virasta hän oli vielä 7 vuoden ajan Savon Sanomien toimittajana.


title: Karvakatti

text: Karvakatti () (tunnetaan myös nimillä "professori Kölli" tai "professori Sepeteus") on Disneyn eläinmaailmassa esiintyvä paha tiedemies, joka näyttää Mustan Pekan ja Sepe Suden välimuodolta. Hän kuuluu Mikki Hiiren vaarallisimpiin vihollisiin ja on myös Mustan Pekan serkku, mistä syystä he tekevät usein yhteistyötä.


title: Karvakatti

text: Karvakatti esiintyi sarjakuvissa ensi kertaa Romano Scarpan vuoden 1977 tarinassa "Topolino e il Pippo-Lupo" ("Hessususi") ja on sen jälkeen esiintynyt silloin tällöin muidenkin tekijöiden tarinoissa.


title: Battle of the Sexes

text: Battle of the Sexes on rap-artisti Ludacrisin seitsemäs studioalbumi. Se julkaistiin 9. maaliskuuta 2010.


title: Battle of the Sexes

text: Albumin piti alun perin olla Ludacrisin ja tämän levy-yhtiö toverin, naisräppäri Shawnnan yhteisalbumi. Albumin nauhoitusten aikana Shawnna kuitenkin jätti Disturbing tha Peace -levy-yhtiön ja solmi uuden levytyssopimuksen R&B-laulaja T-Painin Nappy Boy Entertainmentin kanssa. Albumi julkaistiin lopulta vain Ludacrisin albumina. Albumilta julkaistiin "Everybody Drunk" -niminen promosingle huhtikuussa 2009. Sillä vierailivat Shawnna ja Lil Scrappy. Albumin ensimmäinen virallinen single "How Low" julkaistiin 8. joulukuuta 2009. 23. helmikuuta 2010 julkaistiin albumin toinen single "My Chick Bad", jolla vierailee Nicki Minaj. Albumin kolmas "Sex Room" -niminen single julkaistaan 20. huhtikuuta 2010. Singlellä vierailee Trey Songz.


title: Klaara Kotko

text: Klaara Kotko () on Disneyn eläinmaailmassa esiintyvä hahmo, joka on ulkomuodoltaan muhkea ruskeahko kana. Hahmon luojaa ei tiedetä. Klaara teki ensiesiintymisensä 1930-luvulla lyhytpiiretyssä "Orphan's Benefit" ("Orpojen hyväksi") vuonna 1934. Tosin hyvin samannäköinen hahmo nähtiin jo aikaisemmin samana vuonna "Viisas Kana Kananen" -lyhytpiiretyssä, jossa Aku Ankka teki ensiesiintymisensä. Molempien hahmojen ääninä toimi Florence Gill. Nykyisin hänelle antaa äänensä Russi Taylor.


title: Klaara Kotko

text: Sarjakuvissa Klaara esiintyy harvemmin, yleensä kuuluen samaan naisyhdistykseen kuin Iines Ankka, ja he ovatkin hyviä ystäviä.


title: Palle Pulppu

text: Palle Pulppu () (tunnetaan myös nimellä "Tahvo") on Disneyn -sarjakuvissa esiintyvä hahmo, jonka loi Corrado Mastantuono vuonna 1997 ja esiintyi ensi kerran tarinassa "Osaamiskone" (Suomessa Aku Ankan taskukirjassa 220 samassa tarinassa). Palle on ulkomuodoltaan pyöreä ja pukeutuu haalareihin ja punaiseen ruutupaitaan. Lisäksi hänellä on hessumaiset törröttävät etuhampaat ja paksut mustat kulmakarvat.


title: Palle Pulppu

text: Ensimmäisessä tarinassaan hän toimi Aku Ankan ja Pelle Pelottoman vastustajana, mutta on myöhemmin ystävystynyt heidän kanssaan ja he ovatkin kokeneet monia seikkailuja, aina Ranskassa asti.


title: Petkunterä

text: Paroni Pontus Jacobert von Petkunterä (engl. mm. "Argus McSwine" ja "Foulcrook") on Carl Barksin luoma hahmo, joka esiintyi ensi kerran tarinassa "Kielletty laakso" ("The Forbidden Valley"). Petkunterä on helppo tunnistaa ärsyttävästä naurustaan ja sikamaisesta käytöksestään.


title: Petkunterä

text: Petkunterä tunnetaan monilla eri nimillä, kuten Metkunperä, R. Ketku ja Hassan Ben Petku, jotka eivät kuitenkaan ole aina täysin sama hahmo. Paroni Petkunterä on kuitenkin se, joka esiintyi varsinkin usein Barksin viimeisten työvuosien tarinoissa.


title: King Kong – jättiläishirviö

text: King Kong – jättiläishirviö (, "Kingukongu no gyakushu", tunnetaan myös nimellä King Kong kauhun saarella ) on Ishirō Hondan ohjaama japanilainen tieteis-/kauhuelokuva vuodelta 1967. Se oli Hondan toinen King Kong -aiheinen elokuva. Ensimmäinen oli King Kong vs Godzilla.


title: Kylmästä lämpimään

text: Kylmästä lämpimään on reggaeartisti Jukka Pojan 9. kesäkuuta 2010 julkaistu studioalbumi. Sen julkaisi Suomen Musiikki Oy. Albumi sijoittui Suomen virallisen listan toiselle sijalle ilmestymisviikollaan (24/2010). Albumi myi maaliskuussa 2011 kultaa ja elokuussa samana vuonna platinaa.


title: Kylmästä lämpimään

text: Albumin ensimmäinen single "Mielihyvää" julkaistiin huhtikuussa 2010 ja toinen single "Ikirouta" elokuussa 2010. Albumi on julkaistu CD:n lisäksi vinyylinä.


title: Kylmästä lämpimään

text: Kaikki kappaleet säveltäneet, sanoittaneet ja sovittaneet Sound Explosion Band, Jukka Rousu ja Tommi Tikkanen.


title: Pupu Söpö

text: Pupu Söpö on Veli Kani -sarjakuvassa esiintyvä hahmo. Se on Takametsässä asuva kani ja Veli Kanin tyttöystävä. Hän esiintyy joskus tarinoissa, joiden päähenkilönä on Veli Kani, mutta ei aina. Mikko Repolainen ja Veli Nalle yrittävät usein napata Pupu Söpön samaan tyyliin kuin Veli Kaninkin, mutta harvemmin ja silloinkin usein kiristysmielessä.


title: Rankku

text: Rankku (; tunnetaan sekä englanniksi että suomeksi lukuisilla nimillä) on Mustan Pekan parrakas apuri pääosin Paul Murryn piirtämissä Mikki Hiiri -sarjakuvissa. Ei ole varmaa tietoa, onko kyseessä aina sama hahmo vai ei, sillä jossain tarinoissa on esiintynyt useampiakin Rankun näköisiä hahmoja. Rankku ei aina toimi Pekan kanssa, vaan voi toimia jonkun muun, yleensä kertakäyttöisen hahmon, kanssa.


title: Porin teekkarit

text: Porin teekkarit eli PoTka on Tampereen teknillisen yliopiston, TTY:n Porin yksikössä opiskelevien teekkarien yhteinen ainejärjestö.


title: Porin teekkarit

text: Porin teekkarit perustettiin vuonna 2003 keräämään Porissa opiskelevat teekkarit yhteen.


title: Porin teekkarit

text: TTY:n Porin yksikkö sijaitsee Porin yliopistokeskuksessa ja siellä opiskelee teekkareita kolmelta opintoalalta: elektroniikka, tietotekniikka ja tuotantotalous. PoTka toimii kaikkien kolmen alan "kiltana". PoTka:n tehtäviä on yhdistää Porin teekkareita, toimia jäsentensä edunvalvojana, tiedottaa killan sisällä sekä jäsenten ja TTY:n välillä sekä erilaisten tapahtumien järjestäminen.


title: Tarmo (Disney)

text: Tarmo () on Disneyn eläinmaailmassa esiintyvän Pelle Pelottoman lähes yhtä nerokas veljenpoika. Hän on kuin pienoisversio Pellestä ja auttaakin tätä joskus Pellen pajalla. Hän haluaa Pellen tapaan olla aikuisena keksijä.


title: Tarmo (Disney)

text: Hän kuuluu myös Sudenpentuihin Tupun, Hupun ja Lupun kanssa (ainakin jossakin tarinoissa), ja käyttää joskus keksimiään laitteita luonnossa liikkumiseen tai tehtävissä pärjäämiseen.


title: Tarmo (Disney)

text: Hyvin paljon Tarmoa muistuttava hahmo nähdään Ankronikan sarjan jaksossa "Super-Sulo" (jossa kyseinen henkilö kuuluu Sudenpentuihin) ja mahdollisesti jossain muissakin jaksoissa.


title: Tarmo (Disney)

text: Pikku-Pellen tapaan hänen vanhempiaan ei ole koskaan näytetty tai kerrottu, minkälaisia he ovat.


title: Janne Harju

text: Janne Kristian Harju (s. 19. joulukuuta 1979 Tyrnävä) on suomalainen yleisurheilija, jonka päälaji on kolmiloikka. Hän edustaa Viipurin Urheilijoita, jota ennen hän on edustanut muun muassa Hyvinkään seudun Urheilijoita, Lahden Ahkeraa ja Leppävaaran Sisua. Häntä ovat valmentaneet Jorma Peltonen, Esa Rinne ja Stefan von Gerich.


title: Janne Harju

text: Harju voitti kolmiloikan Suomen-mestaruuden Vaasassa 2004. SM-hopeaa hän on saanut kuusi kertaa (2001, 2002, 2003, 2005, 2006, 2010) ja pronssia kerran (1998). Sisäratojen SM-kisoissa hän on saavuttanut kultaa vuonna 2004, hopeaa vuosina 2002, 2003 ja 2009 sekä pronssia vuosina 2000 ja 2011.


title: Janne Harju

text: Harju on voittanut kolmiloikan lisäksi SM-mitaleita myös pituushypyssä. Hän voitti hopeaa sekä vuonna 1997 ulkoradoilla ja että vuonna 1998 sisäradoilla.


title: Janne Harju

text: Harju on edustanut Suomea kuudessa ulkoratojen ja kahdessa sisäratojen maaottelussa vuosina 1998–2010. Hänen ennätyksiään ovat 16,11 m kolmiloikassa vuodelta 2001 ja 759 cm pituushypyssä vuodelta 1997. Hänellä on nimissään kaksi kolmiloikan nuorten Suomen ennätystä: 17-vuotiaissa 15,60 m (1996) ja 19-vuotiaissa 16,04 m (1998).


title: Janne Harju

text:
w = myötätuulitulos
i = hallitulos


title: Tepa

text: Tepa voi tarkoittaa seuraavia:


title: John Fordin filmografia

text: Tämä on luettelo John Fordin ohjaamista elokuvista


title: Ontologinen kategoria

text: Ontologinen kategoria voi tarkoittaa seuraavia:


title: Tohtori Ykskorva

text: Tohtori Ykskorva () (tunnetaan myös nimillä "Kari Katyyri", "Armas Ahteri" ja "tohtori/professori Ihmeinen") on Disneyn eläinmaailmassa esiintyvä nerokas tiedemies. Hän teki ensiesiintymisensä Floyd Gottfredsonin Mikki Hiiri seikkailussa vuonna 1936, tarinassa "Island in the Sky" ("Saari taivaalla").


title: Tohtori Ykskorva

text: Hahmoa ei nähty tämän jälkeen vuosiin, mutta palasi kuvaan Romano Scarpan vuoden 1959 tarinassa "Mikki ja neljäs ulottuvuus", jossa paljastuu, että hän on vastuussa Atomiinuksen synnystä. Tämän jälkeen hän on esiintynyt harvakseltaan.


title: Tohtori Ykskorva

text: Tohtori Ykskorva esiintyy harvoin, yleensä Mikin tiedemiesystävänä, mutta on jäänyt nykypäivänä tohtori Staattisen varjoon.


title: L’Enfant du pays

text: L'Enfant du pays on Rim'K:n ensimmäinen studioalbumi, jonka hän julkaisi 113-yhtyeensä itsenäisen levy-yhtiön Frenesikin kautta vuonna 2004. Levyllä vieraili useita eri muusikoita, kuten Khaled, Zahouania, Karl the Voice ja Janice Leca, sekä yhtye 113.


title: Dan Sexton

text: Dan Sexton (s. 29. huhtikuuta 1987 Apple Valley, Minnesota, Yhdysvallat) on yhdysvaltalainen jääkiekkoilija, joka pelaa KHL-joukkue Neftehimik Nižnekamskissa. Hänen vahvuuksiinsa kuuluu luistelunopeus, pelikäsitys ja kädet. Sexton on tehnyt varsinkin farmisarjoissa hyvin tehopisteitä, mutta niitä on syntynyt kuitenkin hieman epätasaisesti. Sextonin pieni koko on ollut kaksinkamppailujen myötä haittana NHL:ssä, jossa hän on pelannut lähinnä alempien ketjujen "energiahyökkääjänä". Sexton on pelannut NHL:ssä yhteensä 88 runkosarja- ja yhden playoff-ottelun tehopistein 13+19=32 sekä keräten 22 jäähyminuuttia. Hän laukoo oikealta.


title: Dan Sexton

text: Sexton pelasi kauden 2005–2006 NAHL-junioriliigan Wichita Falls Wildcatsissa 2005–2006. USHL-joukkue Sioux Falls Stampede varasi hänet 107. pelaajana vuonna 2006. Sexton siirtyi joukkueeseen kaudeksi 2006–2007. Hän voitti koko liigan kevään 2007 pudotuspelien maalipörssin kahdeksalla osumallaan, tehotilaston lukemalla +9 ja kauden päätteeksi Clark Cupin. Vuodet 2007–2009 Sexton kävi Bowling Green State Universitya. Jälkimmäisellä yliopistokaudellaan 2008–2009 hän oli tehoilla 17+22=39 joukkueen paras pistemies ja maalintekijä. Sexton jakoi CCHA:n maalipörssin viidennen sijan NDU:n Calle Ridderwallin kanssa ja pistepörssin kuudennen sijan OSU:n John Albertin kanssa.


title: Dan Sexton

text: Kaudella 2010–2011 Sexton teki NHL:ssä 47 runkosarja- ja yhdessä playoff-ottelussa tehot 4+9=13. Osa kaudesta kului myös farmijoukkue Syracuse Crunchissa. Heinäkuussa 2011 hän teki kaksivuotisen jatkosopimuksen Ducksin kanssa. Sexton pelasi kuitenkin molemmat sopimuskautensa kokonaan farmissa. Kaudella 2011–2012 hän teki AHL:n yhden kauden piste-ennätyksensä tehoilla 13+30=43, joilla Sexton oli Crunchin neljänneksi paras pistemies. Hänet valittiin 6. marraskuuta 2011 AHL:n viikon pelaajaksi.


title: Dan Sexton

text: Syksyn 2012 harjoitusleirin päätteeksi Sexton siirrettiin luonnollisesti farmiin lähinnä NHL:n työsulun takia. Tammikuussa 2013 hän siirtyi try-outille AHL-joukkue Norfolk Admiralsiin. Viiden ottelun jälkeen Sexton sai jatkosopimuksen joukkueeseen. Hänen oikeudet oli vielä Admiralsissakin pelatessa Ducksilla, joka kuitenkin kauppasi hänet maaliskuussa Tampa Bay Lightningiin vaihdossa Kyle Wilsoniin. Sexton ei kuitenkaan pelannut kauttaan loppuun Lightningin farmijoukkue Admiralsissa, vaan palasi Syracuse Crunchin avuksi. Hän eteni joukkueen kanssa Calder Cup -finaaleihin saakka, jotka vei kuitenkin Grand Rapids Griffins otteluvoiton 4–2.


title: Dan Sexton

text: Kaudeksi 2013–2014 Sexton siirtyi vuoden mittaisella sopimuksella SM-liigajoukkue Turun Palloseuran riveihin. Hän oli joukkueen paras pistemies ja syöttäjä European Trophyssa tehoilla 3+7=10. Tammikuussa 2014 Sexton siirtyi kevääseen 2015 asti ulottuvalla sopimuksella KHL-joukkue Neftehimik Nižnekamskiin. Kaudella 2014–2015 hän voitti joukkueen sisäisen piste- ja syöttöpörssin tehoilla 19+28=47 sekä sisäisen tehotilaston lukemalla +14.


title: Dan Sexton

text: Sexton edusti Yhdysvaltoja Deutschland Cupissa vuonna 2013. Turnaus päättyi joukkueen voittoon.


title: Dan Sexton

text: Sexton kuului MM-pronssia voittaneeseen Yhdysvaltain maajoukkueeseen maailmanmestaruuskilpailuissa 2015. Hän teki seitsemässä ottelussa tehot 1+1.


title: Disputaatio

text: Disputaatio (, mon. "disputationes") viittasi keskiajan skolastiikassa formaaliseen väittelymenetelmään, jonka tarkoituksena oli teologisten ja tieteellisten totuuksien löytäminen ja todentaminen. Disputaatioilla oli eri muotoja, joita kaikkia ohjasivat tietyt säännöt. Väittely perustui kirjallisiin auktoriteetteihin ja jokaisen argumentin kaikkien eri puolien läpikäyntiin. Disputaatiot olivat keskiaikaisten yliopistojen keskeisin opetusmenetelmä luentojen eli "lectioiden" ohella.


title: Disputaatio

text: Disputaatiot olivat alun perin dialektisessa muodossa järjestettyjä suullisia väittelyitä, joihin osallistui useita osapuolia. Ne pidettiin yleensä julkisesti yleisön edessä ("disputatio publica"). Disputaatioihin osallistuivat tiedekunnasta valmistuneet sekä disputaation esittävän opettajan (maisterin) oppilaat. Disputaatiota, johon osallistuivat kaikki tiedekunnan maisterit ja oppilaat, kutsuttiin nimellä "disputatio magistrorum". Päivänä, jolloin disputaatio järjestettiin, ei ollut oppitunteja.


title: Disputaatio

text: Merkittävimpiä disputaatiomuotoja oli kaksi, "disputatio ordinaria" ja "disputatio de quolibet". Vähemmän tunnettuja disputaatioiden muotoja ovat "obligationes"-väittelyt ("disputatio de obligationibus") ja "sophisma"-väittelyt ("disputatio de sophismatibus").


title: Disputaatio

text: Tavallinen disputaatio ("disputatio ordinaria", "disputatio solemnis") eteni määrätyssä järjestyksessä: Ensin opettaja muotoili ennalta ilmoitetun tekstin perusteella kysymyksen (kvestio, "quaestio"). Tämän jälkeen opponentti ("opponens"), joka oli opiskelija, esitti vastaväitteensä. Sitten vastaaja ("respondens"), joka oli opiskelija tai tiedekunnasta jo valmistunut, esitti vastaukset vastaväitteisiin. Lopuksi opettaja ehdotti ratkaisua ("determinatio"), joka sisälsi yleensä yhteenvedon disputaation etenemisestä. Tätä seurasi muutaman päivän päästä esitetty lopullinen vastaus ("determinatio magistralis"), joka kirjoitettiin myös ylös ("questio disputatio").


title: Disputaatio

text: Disputaatioita järjestettiin kerran viikossa tai harvemmin. Juhlallisempia disputaatioita järjestettiin silloin, kun oppilas eteni maisteriksi.


title: Disputaatio

text: Juhlallisin disputaatioiden muoto oli "disputatio de quolibet" (tai "disputatio de quodlibet", latinan sanoista "quod", "mikä", ja "libet", “vapaasti”). Niitä pidettiin vain poikkeuksellisesti kerran vuodessa tai harvemmin. Tämä disputaatioiden muoto vaikuttaa saaneen alkunsa Pariisin yliopistossa noin vuonna 1230, yliopistossa olleen lakon aikana.


title: Disputaatio

text: "Disputatio de quolibet" eteni muuten samoin kuin "disputatio ordinaria", mutta siinä aihe ei ollut samalla tavalla rajoitettu. Yliopiston opettajat, maisterit, lupasivat vastata mihin tahansa esitettyihin kysymyksiin ("quaestiones quodlibetales"). Kysymyksiä voivat esittää kaikki paikalla olevat, myös yliopiston ulkopuoliset henkilöt; ei ainoastaan disputaatiota johtava maisteri. Usein disputaatioissa käsiteltiin useita toisiinsa kytkeytyviä kysymyksiä.


title: Disputaatio

text: Tällaisten disputaatioiden suuremman monimuotoisuuden ansiosta vastaukselta vaadittiin enemmän: sen tuli olla hienostuneempi ja vakuuttavampi, sekä paremmin muotoiltu.


title: Disputaatio

text: Keskiajalla käytiin merkittäviä disputaatioita myös kristittyjen ja juutalaisten teologien välillä. Tällöin tavoitteena oli saada juutalaiset omaksumaan kristillinen usko. Kristillistä puolta edusti usein aiemmin juutalaisuudesta kristinuskoon kääntynyt oppinut. Väittelyt eivät kuitenkaan olleet sikäli tasapuolisia, että väittelyn ”voittaminen” saattoi heikentää juutalaisten asemaa yhteisössä. Myöskään väittelyistä säilyneet muistiinpanot eivät välttämättä kuvaa tapahtumia, vaan saattavat olla kristityn osapuolen myöhemmin kirjoittama poleeminen versio.


title: Disputaatio

text: Eräitä merkittäviä kristittyjen ja juutalaisten välillä käytyjä disputaatioita:Martti Luther käynnisti protestanttisen uskonpuhdistuksen julkaisemalla 95 teesiään 31. lokakuuta 1517. Vaikka teesit oli tarkoitettu puolustettaviksi skolastisessa disputaatiossa, tällaista suullista väittelyä itse teeseistä ei koskaan tapahtunut.


title: Disputaatio

text: Luther sai puolustaa teologiaansa ensimmäisen kerran laajaa keskustelua herättäneiden aneteesiensä jälkeen Heidelbergissä 26. huhtikuuta 1518 järjestetyssä disputaatiossa. Heidelbergissä Luther esitti disputaation 28 teologisesta ja 12 filosofisesta teesistä. Niissä hän käsitteli mm. tahdonvapautta sekä uskon ja rakkauden, lain ja evankeliumin sekä teologian ja filosofian välisiä suhteita.


title: Disputaatio

text: Luther voitti disputaatiossa Johannes Brenzin ja dominikaani Martin Bucerin, jotka kummatkin liittyivät myöhemmin protestantteihin. Väittely johti siihen, että Johann Eck pyrki haastamaan Lutherin uudelleen Leipzigissa.


title: Disputaatio

text: Eck päätyi kirjalliseen sanasotaan Andreas Karlstadtin kanssa, ja haastoi tämän julkiseen väittelyyn. Väittely käytiin Leipzigissa kesä-heinäkuussa 1519 herttua Georg Saksilaisen edessä. Eck ja Karlstadt väittelivät tahdonvapaudesta ja ihmisen osallisuudesta vanhurskauteen. Myös Luther osallistui väittelyyn, jossa käsiteltiin myös mm. paavin asemaa sekä oppeja kiirastulesta, aneista ja katumusharjoituksista. Myöhemmin Karlstadt jatkoi edelleen tahdonvapaudesta ja hyvistä teoista.


title: Disputaatio

text: Lopullinen ratkaisu annettiin kahden yliopiston, Erfurtin ja Pariisin yliopistojen, käsiin. Erfurt kieltäytyi ja palautti asiakirjat; Pariisissa Lutherin näkemykset tuomittiin ja sensuroitiin.


title: Disputaatio

text: Leipzigin disputaatio oli viimeinen katolisten ja protestanttien välinen väittely, jonka alussa kumpikin osapuoli lupasi pidättäytyä esittämästä katolisen opin vastaisia opinkappaleita. Myöhemmissä väittelyissä protestantit hyväksyivät ainoastaan Raamatun auktoriteetiksi ottaen siten uuden, katolisesta opista poikkeavan, lähtökohdan.


title: Disputaatio

text: Kaarle V pyrki lopettamaan Saksan uskonnolliset erimielisyydet järjestämällä kokouksen katolisten ja protestanttisten uskonoppineiden välille. Kokous järjestettiin Hagenaussa. Protestantteja edustivat Bucer, Brenz, Oswald Myconius, Ambrosius Blarer ja Urbanus Rhegius, katolisen puolen merkittävimpiä edustajia olivat puolestaan Eck sekä Wienin piispa Johann Faber. Myös Jean Calvin oli läsnä.


title: Disputaatio

text: Keskustelu jatkui Wormsissa 25. marraskuuta. Eck valittiin katolisten ja Philipp Melanchthon protestanttien puhemieheksi. Eck ja Melanchthon väittelivät perisynnistä ja sen seuraamuksista neljä päivää. Lopputuloksena oli muotoilu, jonka kummatkin pystyivät hyväksymään, protestantit tosin varauksella.


title: Disputaatio

text: Kokous jatkui 5. huhtikuuta 1541 Regensburgissa, johon keisari oli määrännyt valtiopäivät. Paavin legaattina paikalla oli kardinaali Contarini, ja häntä avusti nuntius Giovanni Morone. Katolista puolta edustivat nyt Eck, Julius von Pflug ja Johann Gropper, ja protestantteja Melanchthon, Bucer ja Johannes Pistorius vanhempi. Myös Calvin oli jälleen paikalla. Joachim Brandenburgilainen esitti sovinnon pohjaksi tuntematonta alkuperää olevaa "Regensburgin kirjaa". Se oli Wormsin kokouksen aikoihin järjestettyjen salaisten kokousten lopputulos, ja koostui 23 luvusta, jotka pyrkivät muotoilemaan kiistanalaiset opit niin, että kumpikin osapuoli voisi löytää muotoilusta jotain omaansa.


title: Disputaatio

text: Luther ja Melanchthon kuitenkin suhtautuivat kirjaan halveksuen, ja tämä vähensi sen suosiota protestanttien parissa. Katoliset hyväksyivät kirjan osat, jotka käsittelivät ihmisen tilaa ennen syntiinlankeemusta, vapaata tahtoa, synnin alkuperää ja perisyntiä. Vanhurskauttamista käsitellyt osa sen sijaan päätyi kiistan kohteeksi. Lopulta asiasta ehdotettiin kompromissia, joka oli kuitenkin epätyydyttävä kummallekin osapuolelle. Pyhä istuin tuomitsi sen, ja Contarini sai nuhteet sitä, ettei vastustanut ehdotusta tarpeeksi. Muiden kiistanalaisten opinkohtien käsittely ei onnistunut juurikaan paremmin.


title: Disputaatio

text: Kokous päättyi 22. toukokuuta, ja keisari oli pettynyt sen lopputulokseen.


title: Mike Keane

text: Michael "Mike" J. Keane (s. 29. toukokuuta 1967 Winnipeg, Kanada) on kanadalainen entinen jääkiekkoilija ja AHL-joukkue Manitoba Moosen kapteeni. Hän pelasi NHL:ssa vuodesta 1988 vuoteen 2004 ja on kolminkertainen Stanley Cup -voittaja. Keane voitti Stanley Cupin vuosina 1993 Montreal Canadiensissa, 1996 Colorado Avalanchessa ja 1999 Dallas Starsissa. Keane on yksi kymmenestä pelaajasta, jotka ovat voittaneet Stanley Cupin kolmessa eri seurassa.


title: Mike Keane

text: Keane aloitti peliuransa Winnipeg Monarchs -joukkueessa Manitoba Junior Hockey Leaguessa. Vuonna 1984 hän siirtyi WHL:n Moose Jaw Warriorsiin, joka pelasi WHL:ssa. Keanea ei koskaan NHL:ään, joten hän teki sopimuksen vapaana pelaajana Montreal Canadiensin kanssa 25. syyskuuta 1985 ja aloitti NHL-uransa 1988. Keane voitti Stanley Cupin neljännellä kaudellaan 1993 Montrealin riveissä. Hän pelasi Montrealissa yhteensä kahdeksan kautta ja oli joukkueen kapteeni huhtikuusta 1995 joulukuuhun 1995.


title: Mike Keane

text: Kauden 1995–96 alla Keane nimettiin Montrealin vakituiseksi kapteeniksi. Kesken kauden Keane kuitenkin joutui siirron kohteeksi yhdessä Patrick Royn kanssa. Heidät kaupattiin Colorado Avalancheen vaihdossa Jocelyn Thibaultiin, Andrei Kovalenkoon ja Martin Ručínskýyn. Keane voitti uransa toisen Stanley Cupin vaiherikkaan kautensa päätteeksi, kun Colorado voitti finaaleissa suoraan neljässä ottelussa Florida Panthersin. Keane pelasi vielä toisen kauden Coloradon riveissä, kunnes hänestä tuli vapaa pelaaja kesällä 1997. Hän teki sopimuksen New York Rangersin kanssa, jossa hän pelasi 70 ottelua, kunnes hänet kaupattiin jälleen Dallas Starsiin. Keane pelasi Dallasissa vuoteen 2001, voittaen uransa viimeisimmän Stanley Cupin kaudella 1998–99. Keane aloitti kauden 2001–02 St. Louis Bluesissa ja päätti kautensa jälleen Coloradossa.


title: Mike Keane

text: Kaudeksi 2003–04 Keane siirtyi Vancouver Canucksiin. Kauden 2005–06 alussa Keane teki sopimuksen kotikaupunkinsa joukkueen Manitoba Moosen kanssa, jossa hän pelaa edelleen toimien joukkueen kapteenina. Hänet nimettiin myös AHL:n All-Star Team Canadan kapteeniksi 2007.


title: Vesipallo kesäolympialaisissa 2000

text: Vuoden 2000 kesäolympialaisten vesipallo järjestettiin 16. syyskuuta – 1. lokakuuta 2000 Sydneyssä. Tämä oli 23. kerta kun laji oli mukana olympialaisten ohjelmassa. Vesipallo järjestettiin myös miesten lisäksi ensimmäistä kertaa naisille. Mukana oli 231 osanottajaa 13 eri maasta.


title: Kotiteollisuuden diskografia

text: Tällä sivulla on Kotiteollisuuden diskografia.


title: Toby Regbo

text: Toby Finn Regbo (s. 18. lokakuuta 1991 Lontoo, Englanti) on englantilainen televisio-, elokuva- ja teatterinäyttelijä.


title: Toby Regbo

text: Hän esittää muun muassa teini-ikäistä Dumbledorea elokuvassa "Harry Potter ja kuoleman varjelukset" ja nuorempaa Nemo Nobodyä elokuvassa "Mr. Nobody". Vuonna 2013 alkaneessa televisiosarjassa "Valtiatar" hän esitti yhtä päähenkilöistä, Ranskan prinssi Francista, prinssin kuolemaan asti.


title: Alona Bondarenko

text: Alona Bondarenko (s. 13. elokuuta 1984 Kryvyi Rih, Neuvostoliitto) on ukrainalainen tennispelaaja. Myös hänen siskonsa Kateryna Bondarenko on tennisammattilainen. Alonaa valmentaa hänen äitinsä Natalja Bondarenko.


title: Alona Bondarenko

text: Bondarenko aloitti ammattilaisuran vuonna 1999 ollessaan 14-vuotias. Vuonna 2000 hän pääsi ensimmäisen kerran ITF-turnauksen finaaliin, mutta hävisi sen Jekaterina Kožokinalle 7–5, 7–5. Vuonna 2003 Bondarenko voitti ensimmäisen ITF-turnauksensa Fontanafreddassa, finaalissa kaatui Italian Mara Santangelo 6–3, 6–0.


title: Alona Bondarenko

text: Bondarenkon Grand Slam-debyytti tapahtui Australian avoimissa 2005. Hän hävisi 1. kierroksella kuudenneksi sijoitetulle Jelena Dementjevalle 6–3, 6–3. Kaksi viikkoa myöhemmin hän pääsi ensimmäistä kertaa WTA-turnauksen puolivälierään Thaimaassa, jonka hän kuitenkin hävisi Anna-Lena Grönefeldille 6–4, 6–1. Seuraavalla viikolla Hyderabad Openissa Bondarenko pääsi ensimmäistä kertaa WTA-turnauksen finaaliin, mutta hävisi sen kotikaupungissaan pelanneelle Sania Mirzalle 6–4, 5–7, 6–3. Wimbledonin tennisturnaus 2005 meni Bondarenkolta hyvin. Hän pudotti jatkosta 20:nneksi sijoitetun Tatiana Golovinin, mutta hävisi kolmannella kierroksella Nathalie Dechylle.


title: Alona Bondarenko

text: Kausi 2006 oli Bondarenkon läpimurtokausi, kun hän nousi 50:n joukkoon maailmanlistalla. Pacific Life Openissa hän pääsi kolmannelle kierrokselle asti, jonka hän hävisi Ana Ivanovicille 6–3, 5–7, 6–3. Puolivälierään Bondarenko pääsi ECM Praha Openissa, häviten Shahar Peerille 7–5, 6–0 ja semifinaaliin GP SAR La Princess Lalla Meryemissa, häviten Martina Suchalle 6–3, 6–2. Ensimmäisen WTA-voittonsa Bondarenko otti vuoden 2006 Fortis Championship -turnauksessa Luxemburgissa Francesca Schiavonea vastaan 6–3, 6–2. Vuosi 2006 päättyi maailmanlistan sijaan 32.


title: Alona Bondarenko

text: Australian avoimissa 2007 hän pudotti jatkosta kaksi sijoittamatonta pelaajaa ja pääsi kolmannelle kierrokselle, jossa hän hävisi neljänneksi sijoitetulle Kim Clijstersille. Vuoden 2007 aikana Bondarenko hävisi Serbian Jelena Jankovicile neljä kertaa. Wimbledonissa hän pääsi kolmannelle kierrokselle asti, jossa hän hävisi Patty Schnyderille 6–4, 3–6, 8–6. Myös Yhdysvaltain avoimissa Bondarenko pääsi kolmannelle kierrokselle asti, mutta hävisi sitten Venus Williamsille.


title: Alona Bondarenko

text: Australian avoin tennisturnaus 2008 päättyi naisten nelinpelin osalta Alonan ja hänen siskonsa Kateryna Bondarenkon voittoon. He voittivat finaalissa Shahar Peerin ja Victoria Azarenkan 2–6, 6–2, 6–4. Heistä tuli toinen sisaruspari, joka on voittanut Grand Slamin. Ensimmäinen oli Williamsin sisarukset. Indian Wellsissä 2008 Bondarenko pääsi puolivälierään asti. DSF Classicissa hän pääsi puolivälierään ja Ordina Openissa välierään, häviten hallitsevalle mestarille Tamarine Tanasugarnille. Olympialaisissa hän hävisi toisella kierroksella Jelena Jankovicille. Nelinpelissä hän oli siskonsa kanssa neljäs. US Openissa hän pääsi kolmannelle kierrokselle, häviten Venus Williamsille.


title: Alona Bondarenko

text: Australian avoimissa 2009 Bondarenko pääsi kolmannelle kierrokselle asti, häviten Svetlana Kuznetsovalle 7–6(7), 6–4. Varsovan turnauksessa hän voitti entisen maailmanlistan ykkösen Marija Šarapovan 6–2 6–2 puolivälierässä ja Anne Keothavongin 6–2 7–5 semifinaalissa. Hän hävisi Alexandra Dulgherulle finaalissa 6–7, 6–3, 0–6. Kausi päättyi Kremlin Cupiin, jossa hän voitti Anna Tšakvetadzen, Nadja Petrovan ja Tsvetana Pironkovan ennen kuin hävisi välierässä Francesca Schiavonelle.


title: Alona Bondarenko

text: Bondarenko pääsi 31:nneksi sijoitettuna neljännelle kierrokselle vuoden 2010 Australian avoimissa. Kolmannella kierroksella hän voitti Jelena Jankovićin, mutta neljännellä kierroksella Zheng Jie oli häntä parempi. Ranskan avoimissa Bondarenko pääsi ensimmäisen kerran kolmannelle kierrokselle asti voitettuaan 2. kierroksella Magdaléna Rybárikován. 3. kierroksen ottelun hän hävisi Jelena Jankovićille. Myös Wimbledonissa 2010 hän pääsi kolmannelle kierrokselle asti, kunnes hävisi jälleen Jankovićille. Yhdysvaltain avoimissa hän voitti toisella kierroksella Melanie Oudinin, mutta hävisi kolmannella kierroksella Francesca Schiavonelle.


title: Kateryna Bondarenko

text: Kateryna Bondarenko (s. 8. elokuuta 1986 Kryvyi Rih, Neuvostoliitto) on ukrainalainen tennispelaaja. Myös hänen siskonsa Alona Bondarenko on tennisammattilainen. Katerynaa valmentaa hänen äitinsä Natalja Bondarenko.


title: Kateryna Bondarenko

text: Australian avoin tennisturnaus 2008 päättyi naisten nelinpelin osalta Alonan ja hänen siskonsa Kateryna Bondarenkon voittoon. He voittivat finaalissa Shahar Pe'erin ja Viktoryja Azarenkan 2–6, 6–2, 6–4. Heistä tuli toinen sisaruspari, joka on voittanut Grand Slamin. Ensimmäinen oli Williamsin sisarukset.


title: Kateryna Bondarenko

text: Pariisin Gaz de France -turnauksessa Bondarenko pääsi puolivälierään asti, voittaen Nadja Petrovan ja Juliana Fedakin ennen häviämistään Jelena Dementjevalle. Nelinpelissä hän voitti siskonsa kanssa turnauksen.


title: Kateryna Bondarenko

text: Pekingin olympialaisissa 2008 Bondarenko hävisi Dementjevalle 6–1, 6–4. Nelinpelissä hän tuli siskonsa kanssa neljänneksi. Australian avoimissa 2009 Bondarenko pudotti 9:nneksi sijoitetun Agnieszka Radwańskan, mutta hävisi kolmannella kierroksella Zheng Jielle. Ranskan avoimissa 2009 hän pääsi kolmannelle kierrokselle ja Wimbledonissa toiselle kierrokselle.


title: Kateryna Bondarenko

text: Yhdysvaltain avoimissa 2009 Bondarenko voitti ensimmäisellä kierroksella Ana Ivanovicin 2–6, 6–3, 7–6(7). Seuraavilla kierroksilla hän voitti Shenay Perryn ja Anastasija Rodionovan. Neljännellä kierroksella tuli voitto Gisela Dulkosta murskaavasti 6–0, 6–0. Puolivälierässä tuli tappio Yanina Wickmayerille 5–7, 4–6. Bondarenkosta tuli ensimmäinen ukrainalainen naistennispelaaja, joka on päässyt puolivälieriin asti Grand Slam -turnauksessa.


title: Tathiana Garbin

text: Tathiana Garbin (s. 30. kesäkuuta 1977 Mestre) on italialainen entinen tennispelaaja. Hänet muistetaan parhaiten Ranskan avoimista vuodelta 2004, kun hän teki suuren yllätyksen voittamalla hallitsevan mestarin ja sen hetkisen maailman ykköspelaajan Justine Heninin toisella kierroksella.


title: Tathiana Garbin

text: Garbin lopetti uransa tammikuussa 2011.


title: Riccardo Zandonai

text: Riccardo Antonio Francesco Zandonai (28. toukokuuta 1883 – 5. kesäkuuta 1944) oli italialainen säveltäjä, jonka tuotantoon kuuluu veristisiä oopperoita. Hänen kahdestatoista oopperastaan suosituin on "Francesca da Rimini" (1914). Muihin lukeutuvat "Giulietta e Romeo" (1922) ja "I cavalieri di Ekebù" (1925). Zandonai oli Mascagnin oppilas. Hän toimi Pesaron konservatorion johdossa vuoteen 1943.


title: The Jackson 5 First National Tour

text: The Jackson 5 First National Tour oli The Jackson 5 -yhtyeen ensimmäinen kiertue, joka alkoi 2. toukokuuta 1970 ja päättyi joulukuussa 1970. Yhtye esiintyi yhdysvaltain kaupungeissa kuten Bostonissa, Cincinnatissa ja New York Cityssä ja rikkoi ennätyksiä matkan varrella. Yksi konsertti Buffalossa, New Yorkissa jouduttiin peruuttamaan, sillä Michael Jackson sai tappouhkauksia.


title: Leppävaaran urheilupuisto

text:
Leppävaaran urheilupuisto on liikuntapaikka Espoon Leppävaarassa. Se on Espoon seitsemästä urheilupuistosta suurin.
Urheilupuistossa voi harrastaa kesäisin yleisurheilua, jalkapalloa, baseballia, pesäpalloa, salibandyä, katukoripalloa, aerobiciä, ultimatea ja tennistä sekä talvisin luistelua, jääkiekkoa ja kaukalopalloa.


title: Leppävaaran urheilupuisto

text: Urheilupuiston stadionilla on 2 800 katettua istumapaikkaa. Stadionilla on järjestetty muun muassa liikunta- ja näkövammaisten yleisurheilun EM-kilpailut vuonna 2005 ja Kalevan kisat vuonna 2009. Urheilupuiston liikuntapaikat toimivat FC Espoon ja Espoo Exposin kotikenttinä.


title: Leppävaaran urheilupuisto

text: Stadionin katsomorakennuksessa on kuntosali ja juoksusuora. Urheilupuiston alueella on myös urheiluhalli (893 neliömetriä, 484 istumapaikkaa) ja uimahalli sekä nurmi-, hiekka-, sähly- ja koripallokenttiä. Alueella on myös vuonna 2009 valmistunut jääkiekkohalli. Viereisessä maastossa on neljän kilometrin pururata.


title: Vesipallo kesäolympialaisissa 2004

text: Vuoden kesäolympialaisten vesipallo järjestettiin 15. – 29. elokuuta 2004. Tämä oli 24. kerta kun laji oli mukana olympialaisten ohjelmassa. Mukana oli 255 osanottajaa 13 eri maasta.


title: Viulukonsertto (Schönberg)

text: Arnold Schönberg sävelsi viulukonserttonsa (op. 36) vuosina 1935–1936. Teoksen kantaesityksessä 6. joulukuuta 1940 Leopold Stokowski johti Philadelphian orkesteria ja solistina toimi Louis Krasner.


title: Viulukonsertto (Schönberg)

text: Konsertto oli ensimmäisiä Schönbergin aloittamia sävellyksiä Yhdysvaltoihin muuton jälkeen. Se oli valmis syyskuussa 1936. Schönberg itse luonnehti teostaan vuonna 1937 äärimmäisen vaikeaksi niin "päälle kuin käsillekin". Teos on sävelletty kokonaan kaksitoistasäveljärjestelmää käyttäen.


title: Mikael Inkeroinen

text: Kari Mikael Inkeroinen (s. 3. joulukuuta 1975 Tohmajärvi) on suomalainen kolmiloikkaaja. Hän edustaa Viipurin Urheilijoita, jota ennen hän on edustanut Vantaan Salamoita, Lahden Ahkeraa, Helsingin Kisa-Veikkoja ja Leppävaaran Sisua. Häntä ovat valmentaneet Antero Aarnio ja Esa Rinne.


title: Mikael Inkeroinen

text: Inkeroinen on saavuttanut kaksi SM-hopeaa (Seinäjoella 1999 ja Vaasassa 2004) sekä yhden pronssin (Porissa 2005). Sisäratojen SM-kisoissa hän on saavuttanut kultaa vuosina 1997, 1999 ja 2008, hopeaa vuonna 1998 sekä pronssia vuosina 2002, 2005 ja 2009.


title: Mikael Inkeroinen

text: Inkeroinen on edustanut Suomea kolmessa ulkoratojen ja kolmessa sisäratojen maaottelussa vuosina 1997–2005. Hänen ennätyksiään ovat 15,98 m kolmiloikassa vuodelta 1999, 699 cm pituushypyssä vuodelta 2000 sekä 204 cm korkeushypyssä vuodelta 1995.


title: Mikael Inkeroinen

text: Nykyään Mikael toimii matematiikan opettajana Pohjois-Tapiolan lukiossa Espoossa.


title: Mikael Inkeroinen

text:
w = myötätuulitulos
i = hallitulos


title: Koiralohi

text: Koiralohi ("Oncorhynchus keta") on yksi tyynenmerenlohien suvun kalalajeista.


title: Koiralohi

text: Meressä koiralohen väritys on hopeanhohtoisen sinivihreä. Kutuajan lähestyessä se saa purppuranvärisiä laikukkaita raitoja pyrstöevän tuntumaan. Kuteville koiraille kasvaa tyypillisesti suuri koukkuleuka ja ulostyöntyvät hampaat. Koiralohi voi elää 6-7-vuotiaaksi. Alaskan koiralohet saavuttavat sukukypsyyden viiden vuoden iässä. Aikuinen koiralohi painaa tyypillisesti 4,5 - 10 kiloa ja on keskipituudeltaan noin 60 cm. Suurin kiinni saatu koiralohi pyydystettiin Brittiläisestä Kolumbiasta ja se painoi 16 kiloa ja oli 102 cm pitkä


title: Koiralohi

text: Suurin osa koiralohista kutee pienissä puroissa jokien alajuoksuilla. Osa koiralohista kuitenkin vaeltaa kutemaan 3200 kilometrin matkan Yukonjoessa. Koiralohen poikaset vaeltavat mereen maaliskuun ja heinäkuun välisenä aikana lähes heti kun kykenevät uimaan, toisin kuin muut tyynenmerenlohet. Ne viettävät meressä yhdestä kolmeen vuotta taivaltaen pitkiä matkoja. Koiralohi kutee tyynenmerenlohista viimeisenä marraskuusta tammikuuhun. Kuteneet kalat eivät palaa mereen vaan kuolevat noin kaksi viikkoa jokeen nousun jälkeen. Koiralohet rakentavat kudun aikana pesän, jonne naaras laskee mätimunansa. Tämän jälkeen pesäkuoppa peitetään soralla. Naaras voi laskea jopa 4000 mätimunaa.


title: Koiralohi

text: Koiralohi esiintyy luontaisesti Tyynenmeren pohjoisosissa Koreassa, Japanissa, Ohotanmeressä, Beringinmeressä, Kamtšatkalla, Tšuktšien niemimaalla, Kuriileilla, Sahalinilla, Habarovskin ja Primorjen aluepiirien vesissä, Kanadassa Brittiläisessä Kolumbiassa sekä Yhdysvaltain alueella länsirannikolla Alaskasta Oregoniin.


title: Koiralohi

text: Neuvostoliitossa koiralohta istutettiin myös Euroopan vesiin Itämereen ja Barentsinmeren Muurmannin rannikolle 1950-1960-luvuilla. Itämeren istutukset eivät menestyneet, mutta laji kotiutui Barentsinmeren vesistöihin. Sieltä peräisin olevia koiralohia on noussut viime vuosinakin Suomenkin puolelle Tenojokeen ja Näätämöjokeen ja ilmeisesti myös kutenut siellä. Ei kuitenkaan ole selvää ovatko kyseessä omat pysyvät lohikannat.


title: Koiralohi

text: Koiralohta ei taloudellisesti arvosteta yhtä paljon kuin muita tyynenmerenlohien lajeja. Vähäisen markkina-arvon takia lajia ei Alaskassa juuri kalasteta, sen runsaudesta huolimatta. Koiralohta on perinteisesti käytetty kuivakalana.


title: Tietokonepeli

text: Tietokonepeli (myös PC-peli) tarkoittaa videopeliä, jota pelataan tietokoneella eikä varta vasten pelaamiseen tarkoitetulla laitteella, kuten pelikonsolilla. Tietokonepeleille tyypillisiä asioita ovat näppäimistön ja hiiren käyttö ohjainlaitteina, pelien vapaampi saatavuus eri lähteistä ja pelaajan mahdollisuus valita käytössä oleva laitteisto sekä ohjelmisto. Tietokoneet tyypillisesti ovat myös laskentateholtaan parempia kuin konsolit.


title: Tietokonepeli

text: Tietokonepelaamisen suosion katsotaan usein alkaneen vuoden 1983 videopelilaman seurauksena, jolloin myös markkinoille saapui useita edullisia kotitietokoneita.


title: Tietokonepeli

text:
Vaikka henkilökohtaiset tietokoneet yleistyivät vasta mikroprosessorin kehityksen myötä, 1980-luvulta lähtien, kehitettiin ensimmäiset pelit jo paljon aikaisemmin.
Tietokoneversio ristinollasta, OXO, tehtiin Cambridgen yliopistossa vuonna 1952 pari vuotta aiemmin valmistuneelle EDSAC tietokoneelle. Toinen varhainen tietokonepeli valmistui vuonna 1961 kun MIT:n opiskelijat Martin Graetz ja Alan Kotok sekä Steve Russell tekivät "Spacewar!" pelin PDP-1 tietokoneelle.
Ensimmäisenä tietokonepelit olivat usein tekstiseikkailuja tai interaktiivista fiktiota, jossa pelaaja vuorovaikutti tietokoneen kanssa antamalla komentoja näppäimistön kautta. Eräs varhainen tekstiseikkailu oli Will Crowtherin vuonna 1976 PDP-11 minitietokoneelle tekemä "Colossal Cave Adventure."
Suurtietokoneille tehtiin eräitä ensimmäisiä tekstipohjaisia strategiapelejä kuten "Star Trek".


title: Tietokonepeli

text: Pelaamiseen soveltuvat mikrotietokoneet kuten "vuoden 1977 kolmikko" Apple II, Commodore PET ja TRS-80 julkaistiin vuonna 1977. Aikaisemmat mikrotietokoneet kuten Altair 8800 eivät sisältäneet vielä näyttöominaisuuksia, mutta niihin pystyi liittymään päätteillä sopivien liitäntöjen ja lisälaitteiden avulla.


title: Tietokonepeli

text: 1970-luvulla ja 1980-luvun alussa tietokonepelejä kehittivät ja levitettivät pitkälti harrastajat ja peliaiheiset lehdet, kuten "Creative Computing" ja "Computer Gaming World". Näissä lehdissä julkaistiin lähdekoodi, jonka lukijat saattoivat kirjoittaa tietokoneelleen ja pelata peliä. Lukijoita myös kannustettiin lähettämään itse tekemiään pelejä kilpailuihin.


title: Tietokonepeli

text: Kuten saman aikakauden konsolipelien valmistajat, monet tietokonepelejä julkaisseet yhtiöt tienasivat hyvin tekemällä omia versioitaan suosituista kolikkopeleistä. Vuonna 1982 Atari 400:n myydyimpien pelien listalla olivat käännökset peleistä "Frogger" ja "Centipede". Myöhemmin samana vuonna "Pac-Man" käännettiin Atari 800:lle ja "Donkey Kong" Coleco ADAMille.


title: Tietokonepeli

text: Vuonna 1983 markkinoille tulvi huonolaatuisia pelejä, joka johti vuoden 1983 videopelilamaan. Lukuisat alalle pyrkivät yritykset tekivät huonolaatuisia pelejä ja samaan aikaan tunnettuja nimikkeitä, kuten "Pacman" ja "E.T." valmistettiin liian suuria määriä Atari 2600 pelikonsolille ja ne jäivät myymättä. Pelkästään "E.T:tä" valmistettiin yli 5 miljoonaa kappaletta joista vain miljoona myytiin. Samana vuonna Atari kuljetti 14 kuorma-autollista pelejä ja laitteita Alamogordossa, New Mexicossa sijaitsevalle maankaatopaikalle. Vuonna 1983 kuluttujien kiinnostus pelikonsoleita kohtaan oli historiallisen alhainen. Toisaalta samaan aikaan kiinnostus kohtuullisen hintaisia tietokoneita, kuten Commodoren VIC-20 ja myöhemmin C-64 kohtaan nousi.


title: Tietokonepeli

text: Kotitietokoneiden hintasota vuonna 1983 ajoi Texas Instrumentsin ulos kotitietokoneiden markkinoilta ja Commodoren sekä Atarin taloudellisesti heikkoon tilanteeseen.


title: Tietokonepeli

text: Videopelimarkkinoiden romahdus koski lähinnä konsolipelejä ja pelivalmistajat kuten Electronic Arts hyötyivät Commodoren myyntiluvuista. Yhdysvalloissa konsolimarkkinoita elvytti Japanissa suositun Nintendo Entertainment Systemin julkaisu vuonna 1985, mutta euroopassa tietokoneet, kuten C-64, ZX Spectrum ja BBC Micro pysyivät suosittuina. Japanissa yleisiä tietokoneita olivat NEC:n NEC PC-8801 ja NEC PC-9801. Huomattava ero mantereitten välillä oli käytetty näyttötila eli resoluutio. Japanissa resoluutio oli 640*400, eli korkeampi kuin länsimaissa, japanilaisen kirjoitusjärjestelmän takia. Korkeampi resoluutio mahdollisti myös näyttävämmät pelit. NEC PC-9801:n markkinaosuus Japanissa oli 90% vuonna 1987.


title: Tietokonepeli

text: Vuonna 1980 Sinclair Research julkaisi ZX80-tietokoneen, joka oli poikkeuksellisen halpa ja siten saatavilla suuremmalle yleisölle. Halvat tietokoneet kuten ZX80 ja BBC Micro mahdollistivat uudet pelikehittäjät, jotka toimivat "autotalliyrityksinä". Pelikehittäjät kuten Jeff Minter ja David Braben kehittivät näillä pelejä kuten "Elite" ja "Gridrunner".


title: Tietokonepeli

text: Vertailu tietokoneiden hinnoista joulukuussa 1982.


title: Tietokonepeli

text: Acorn Computers julkaisi halpahintaisia tietokoneita kuten BBC Micro ja Acorn Electron.


title: Tietokonepeli

text:
Acorn Archimedes oli yhtiön hintavampi tietokone 80-luvun lopulla, jolle julkaistiin myös pelejä kuten "Zarch".
Archimedes oli vuonna 1987 £799, kun taas Amiga 500 oli £499 ja Atari ST oli £299.


title: Tietokonepeli

text: Amstrad CPC ja Amstrad PCW olivat halpahintaisia tietokoneita, joista jälkimmäinen oli suunniteltu tekstinkäsittelyyn mutta pystyi myös ajamaan pelejä.


title: Tietokonepeli

text: Atarin 8-bittiset käyttivät samankaltaista tekniikkaa kuin yhtiön pelikonsolit.


title: Tietokonepeli

text: Atari ST kilpaili Amigan kanssa 1980-luvun lopulla kotitietokoneiden markkinoista. Tietokone oli suosittu muusikoiden keskuudessa siihen integroidun MIDI-tuen ansiosta.


title: Tietokonepeli

text: Atari ST ja Amiga 1000 toivat tietokonehiiren yleisesti kotitietokoneisiin.


title: Tietokonepeli

text: Apple II-tietokone julkaistiin vuonna 1977 ja sarjan tietokoneilla saivat alkunsa muun muassa "Ultima" -sarjan pelit. Tietokonetta ostettiin myös yrityskäyttöön.


title: Tietokonepeli

text: Vuonna 1985 julkaistu ensimmäinen Amiga-perheen tietokone, joka myöhemmin nimettiin Amiga 1000, esitteli kuluttajien saataville tietokoneen, jonka ominaisuudet olivat aiemmin vain kalliiden Unix-työasemien saatavilla. Kone nousi nopeasti graafikoiden ja animaattoreiden suosioon.


title: Tietokonepeli

text: Vuonna 1987 julkaistu edullisempi Amiga 500 yleistyi huomattavasti enemmän ja myi yli 6 miljoonaa kappaletta.


title: Tietokonepeli

text: Commodoren mentyä konkurssiin vuonna 1994 Amiga-sarjan tietokoneiden valmistus päättyi.


title: Tietokonepeli

text: Commodore PET julkaistiin vuonna 1977 ja oli yksi varhaisista pelaamiseen soveltuvista kotitietokoneista.


title: Tietokonepeli

text: Commodoren VIC-20 oli suosittu tietokone, joka oli ensimmäinen yli miljoonan kappaleen myyntiin yltänyt tietokone.


title: Tietokonepeli

text: Commodore 64 ylti huomattavaan myyntiin. Arviot myyntilukemista liikkuvat 12 - 30 miljoonaa kappaletta, 17 miljoonaa pidetään todennäköisimpänä oikeana lukemana.


title: Tietokonepeli

text: Fujitsu julkaisi 8-bittisen FM-7 tietokoneen vuonna 1982. Tietokone oli karsittu versio aiemmasta FM-8 mallista.


title: Tietokonepeli

text:
Fujitsun FM Towns oli japanissa suosittu mikrotietokone, joka esiteltiin 1980-luvun lopulla.
Tietokone oli yksi ensimmäisiä, joissa on mukana CD-ROM asema.


title: Tietokonepeli

text: IBM esitteli 1981 IBM PC:n, jolle julkaistiin myös pelejä, kuten "Microsoft Flight Simulator". Tietokoneen CGA-grafiikka oli huonolaatuista ja koneesta puuttui äänikortti, eli se pystyi toistamaan vaan yksinkertaisia ääniä sisäänrakennetun kaiuttimen kautta. Kone oli myös hintava ja suunnattu lähinnä ammattikäyttöön, kuten yrityksille.


title: Tietokonepeli

text: 1980-luvun puolivälissä markkinoille saapui useilta yhdysvaltalaisilta ja aasialaisilta valmistajilta ns. IBM PC-klooneja, jotka olivat huomattavasti edullisempia kuin IBM:n valmistamat koneet. Yli kolmannes yhdysvalloista myydyistä peleistä oli PC:lle tarkoitettuja tietokonepelejä.


title: Tietokonepeli

text: Vuonna 1980-luvun lopulta 1990-luvun alkuun tietokonepelimarkkinoita söi konsolien, etenkin NES:in valtava suosio. Esimerkiksi vuonna 1990 Electronic Artsin Trip Hawkinsin piti vakuutella medialle että yhtiö ei aio lopettaa tietokonepelien tekemistä ja siirtyä vain konsolipeleihin. ASCII Entertainment raportoi vuonna 1993 konsolipelimarkkinoiden olevan 5.9 miljardia USD kun tietokonepelimarkkinat olivat vain 430 miljoonaa USD.


title: Tietokonepeli

text: Vuonna 1989 "Computer Gaming World" kertoi peliteollisuuden siirtyvän kohti VGA-grafiikoiden käyttöä. Vuoden loppuun mennessä julkaisivat olivat siirtyneet vähintään 320*200 MCGA resoluution, jota käytettiin monesti sen takia, että se tuki suurempaa värien määrää kuin tarkempi 640×400 VGA, joka oli rajoitettu 16 väriin. Samana vuonna julkaistiin ensimmäinen CD-ROM peli, Activisionin "The Manhole". Vuonna 1989 ilmestyi myös useiden eri valmistajien äänikortteja, näistä tunnettuja olivat Adlib, Roland ja Creative Labsin Sound Blaster.


title: Tietokonepeli

text: MSX-yhteensopivia 8-bittisiä tietokoneita valmistivat useat yhtiöt 1980-luvulla. Vuonna 1984 oli 14 japanilaista yhtiötä mukana valmistuksessa.


title: Tietokonepeli

text: Muun muassa "Metal Gear" -pelisarja sai alkunsa MSX-tietokoneilla kun ensimmäinen osa "Metal Gear" julkaistiin vuonna .


title: Tietokonepeli

text: MSX 2 julkaistiin vuonna 1986 ja laitteiston suorituskyky kasvoi muun muassa nostamalla muistimäärää.


title: Tietokonepeli

text: Lisäksi julkaistiin MSX 2+ ja MSX Turbo R, joista jälkimmäisessä oli huomattavasti tehokkaampi RISC-pohjainen suoritin.


title: Tietokonepeli

text: NEC PC-8001 ja NEC PC-8801 olivat NEC:n julkaisemia tietokoneita, joilla saivat alkunsa useat tunnetut pelisarjat.


title: Tietokonepeli

text: Vuonna 1982 esitelty NEC PC-9801 hallitsi suurta osaa Japanin 16/32 -bittisistä kotitietokonemarkkinoista. Laitteelle julkaistiin tunnettuja pelisarjoja kuten "Nobunaga’s Ambition" ja "Xak".


title: Tietokonepeli

text: Texas Instrumentsin TI-99/4 oli ensimmäinen 16-bittinen kotitietokone.


title: Tietokonepeli

text: Tietokoneen seuraaja oli parannettu malli TI-99/4A (1981).


title: Tietokonepeli

text: Sharp julkaisi mikrotietokoneita kuten Sharp X1 sekä Sharp MZ-sarja.


title: Tietokonepeli

text: Sharp X68000 oli suosittu mikrotietokone, joka esiteltiin japanissa 1980-luvun lopulla. Tietokoneelle tehtiin käännöksiä useista kolikkopeleistä sekä muun muassa Amigalle julkaistuja pelejä kuten "Lemmings".


title: Tietokonepeli

text: Sinclair Research julkaisi halpahintaisia tietokoneita kuten ZX80, ZX81, ZX Spectrum ja Sinclair QL.


title: Tietokonepeli

text: Commodore julkaisi 90-luvulla uusia Amiga-tietokoneita kuten Amiga 1200 ja Amiga 4000, mutta päätyi konkurssiin vuonna 1994.


title: Tietokonepeli

text: Apple julkaisi edullisempi Macintosh-sarjan koneita 90-luvun alkupuolella ja "Myst" sai alkunsa Macilla.


title: Tietokonepeli

text: Atari julkaisi 90-luvun alkupuolella tietokoneita kuten Atari TT ja Atari Falcon.


title: Tietokonepeli

text: Sharp julkaisi viimeisen X68000-sarjan mallin "X68030" vuonna 1993.


title: Tietokonepeli

text: id Softwaren kehittämä "Wolfenstein 3D" (1992) oli varhainen ensimmäisen persoonan ammuntapeli.


title: Tietokonepeli

text: Windows yleistyi pelaamiseen Windows 95:n julkaisun myötä. Myös OS/2:lle julkaistiin joitakin pelejä kuten "SimTown" ja "SimCity 2000".


title: Tietokonepeli

text:
1990-luvun puolivälin jälkeen ilmestyi erillisiä 3D kiihdytinkortteja, jotka olivat koneen tavallisen näytönohjaimen rinnalle asennettavia lisäkortteja.
Vuonna 1996 Sega Saturnille julkaistu "Tomb Raider" julkaistiin myös kotitietokoneille.
Grafiikkaprosessorin integrointi näytönohjaimeen teki erillisistä lisäkorteista tarpeettomia.


title: Tietokonepeli

text: 3D-grafiikkaa oli jo aiemmin nähty muun muassa kolikkopeleissä kuten "Ridge Racer" (1993) ja "Virtua Fighter" (1993).


title: Tietokonepeli

text: Nopeammat näytönohjaimet, joista tunnetuimpina ATI:n Radeon-sarja ja Nvidia:n GeForce-sarja ovat jatkuvasti parantaneet tietokonepelien grafiikkaa ja mahdollistavat nykyaikaisten pelimoottorien toiminnan. 2000-luvulla pelien grafiikka on edelleen jatkuvasti parantunut, mutta mikään yksittäinen teknologia ei ole vienyt kehitystä eteenpäin yhtä nopeasti kuin aiemmin oli mahdollista.


title: Tietokonepeli

text: Pelien julkaisu myös Linux käyttöjärjestelmälle alkoi. Loki Software teki Linux-käännöksiä tunnetuista Windows-alustalle julkaistuista peleistä.


title: Tietokonepeli

text: Virtuaalitodellisuuslasit kuten HTC Vive ja Oculus Rift sekä PlayStation VR ovat saapuneet markkinoille 2010-luvun jälkipuoliskolla.


title: Tietokonepeli

text: Valve julkaisee aikomuksensa tuoda markkinoille Linux-käyttöjärjestelmään perustuvan SteamOS-käyttöjärjestelmän sekä sitä käyttäviä Steam Machine tietokoneita. Aspyr Media julkaisee useita käännöksiä Linuxille kuten "Civilization VI" -pelin.


title: Revonlahden vaakuna

text: Revonlahden vaakuna oli Revonlahden kunnan tunnus. Vaakunan aihe perustuu seudun vanhimman emäseurakunnan Saloisten (aikaisemmin "Salo", ”metsäseutu”) pitäjänsinettiin, ja siinä käytetty aaltokoro viittaa kunnan nimen jälkiosaan.


title: Revonlahden vaakuna

text: Vaakunan selitys on ”sinisessä kentässä aaltokoroinen tyviö, josta kasvaa kolme kuusta, saatteena lakioittain kolme kuusisakaraista tähteä, kaikki hopeaa.” Vaakunan ovat suunnitelleet Markus Niinimaa ja Kaj Kajander, ja Revonlahden kunnanvaltuusto hyväksyi sen kokouksessaan 13. helmikuuta 1967. Sisäasiainministeriö vahvisti vaakunan käyttöön 3. tammikuuta 1968.


title: Revonlahden vaakuna

text: Vaakuna jäi epäviralliseksi kotiseutuvaakunaksi 1973 Revonlahden muodostettua Paavolan kanssa Ruukin kunnan.


title: Luettelo Helsingin kaupungin lautakunnista

text: Tämä on luettelo Helsingin kaupungin lautakunnista ja johtokunnista.


title: Leander Reijo

text: Leander Reijo (1904–1932) oli Viron Inkerissä asunut inkeriläinen heimoaktivisti. Hänestä käytettiin myös nimitystä "Inkerin kuningas". Reijo opiskeli vuosina 1923–1924 Akateemisen Karjala-Seuran kustantamana. Hän perusti Viron Inkeriin Inkeri-Seuran vuonna 1924 ja toimi seuran lehden "Sananseppä" päätoimittajana vuoteen 1931 asti. Vuonna 1931 Leander Reijo kaapattiin Neuvostoliittoon ja ammuttiin 19. kesäkuuta näytösprosessin jälkeen.


title: Paavolan vaakuna

text: Paavolan vaakuna oli Paavolan kunnan tunnus. Vaakunan aihe viittaa uittoväylänä tärkeään Siikajokeen ja sahateollisuuteen.


title: Paavolan vaakuna

text: Vaakunan selitys on ”sinisessä kentässä kaksi hopeista, yläreunaltaan sahakoroista ja alareunaltaan aaltokoroista hirttä.” Vaakunan on suunnitellut Olof Eriksson, ja Paavolan kunnanvaltuusto hyväksyi sen kokouksessaan 13. toukokuuta 1967. Sisäasiainministeriö vahvisti vaakunan käyttöön 4. syyskuuta samana vuonna.


title: Paavolan vaakuna

text: Vaakuna jäi epäviralliseksi kotiseutuvaakunaksi 1973 Paavolan muodostettua Revonlahden kanssa Ruukin kunnan.


title: Kaktuspöllö

text: Kaktuspöllö ("Micrathene whitneyi") on pöllöihin kuuluva lintu, joka pesii Yhdysvaltojen lounaisosissa ja Meksikossa. Se on maailman pienin pöllö, jonka jälkeen toiseksi pienin on varpuspöllö. Sen pituus on 12–30 cm, ja siipienväli on noin 40 cm, pyrstö on lyhyt. Sen jalat ovat melko pitkät, ja usein se näyttää länkisääriseltä. Linnun paino on 30–40 g. Niiden ääntelyä kuuluu hämärissä tai auringonlaskun aikaa, kun ne huutelevat toisilleen. Ääni on korkea yninää tai hykerrystä. Uros ja naaras syöksähtelevät puiden seassa ja huutelevat toisilleen.


title: Kaktuspöllö

text: Kaktuspöllö valitsee pesimispaikaksi yleensä hylättyjä pohjoisen suuntaan olevia tikankoloja saguarokaktuksessa, plataanissa, virginianpoppeliissa ja muissa kovissa puulajeissa. Naaras munii kolme pyöreää valkoista munaa. Munia haudotaan kolme viikkoa, minkä jälkeen poikaset kuoriutuvat. Ne ovat lentokykyisiä kymmenviikkoisina. Poikaset kuoriutuvat yleensä kesäkuun puolivälissä tai heinäkuun alussa. Heinäkuun lopulla ne ovat yleensä lentokykyisiä ja lähtevät pesästä.


title: Kaktuspöllö

text: Niitä näkee usein chapparal-alueella, ja pesimäaikaan niitä löytyy helposti. Kohdatessaan saalistajia, se tekeytyy kuolleeksi.


title: Kaktuspöllö

text: Kaktuspöllö muuttaa keväällä ja kesällä Arizonaan ja New Mexicoon, ja talvella niiden asuinaluetta ovat Keski- ja Etelä-Meksiko. Muuttavat kaktuspöllöt palaavat pohjoiseen huhtikuun puolivälissä tai toukokuussa.


title: Kaktuspöllö

text: Kaktuspöllö syö pääasiassa hyönteisiä, ja se valitsee asuinalueensa sen mukaan, että niitä esiintyy siellä. Agavet ja ocotillot ovat hyviä ruokapaikkoja, sillä yöperhoset ja monet muut hyönteiset nukkuvat niiden kukissa. Kaktuspöllöt syövät skorpioneja ja onnistuvat jotenkin poistamaan niiden piikin. Usein niiden näkee saalistavan lentäviä hyönteisiä, jolloin ne lentävät samaan tapaan kuin tyrannit hämärän laskeuduttua.


title: Kaktuspöllö

text: "M. w. Idonea", on Teksasin eteläisimmistä osista Meksikoon ulottuvalla alueella asustava alalaji, samoin "M. w. sanfordi" Baja Californiassa ja "M. w. graysoni" Socorron saarella Baja Californian eteläkärjessä. Se laji on todennäköisesti hävinnyt 1900-luvulla, ehkä noin 1970.


title: Kaktuspöllö

text: Alalajit:


title: Eliel

text: Eliel on heprealaisperäinen miehen etunimi, joka voidaan tulkita kahdella eri tavalla. Hepreaksi "El "tarkoittaa Jumalaa ja "Eli "Jumalani. "Eliel" voidaan siis tulkita joko "Jumalani on Jumala" tai "Jumalani Jumala". Vanhassa testamentissa mainitaan kahdeksan Eliel-nimistä henkilöä.


title: Eliel

text: Suomessa nimi Eliel on huhtikuuhun 2016 mennessä annettu 2912 henkilölle. Elielin nimipäivä on ollut vuodesta 2000 lähtien suomenruotsalaisen ja on vuodesta 2020 lähtien myös suomenkielisen kalenterin mukaan 9. huhtikuuta, joka on myös Eliaksen nimipäivä.


title: Harri Forsten

text: Harri Forsten (s. 27. heinäkuuta 1982) on suomalainen salibandyn pelaaja. Kaudella 2012–2013 hän pelaa SSV:ssä, joka pelaa Suomen korkeimmalla sarjatasolla Salibandyliigassa. Keskushyökkääjänä pelaava Forsten on joukkueensa avainpelaajia.


title: Harri Forsten

text: Forsten on Suomen A-maajoukkueen vakiopelaajia. Hän oli mukana voittamassa Suomen historian ensimmäistä salibandyn maailmanmestaruutta vuoden 2008 MM-kilpailuissa. Toisen maailmanmestaruutensa Forsten voitti vuoden 2010 MM-kotikisoissa. Hän on pelannut yhteensä 47 maaottelua tehoilla 24+26=50.


title: Harri Forsten

text: Forsten on ollut voittamassa SSV:ssä Suomen-mestaruuden vuosina 2007, 2008, 2009, 2010 ja 2011. Hän oli jokaisessa voitossa joukkueensa parhaimmistoa. Hän voitti myös EuroCupin mestaruuden vuonna 2009 jatkoajan jälkeen.


title: Altenburg (täsmennyssivu)

text: Altenburg voi tarkoittaa seuraavia:


title: Russell Schweickart

text: Russell Louis "Rusty" Schweickart tai Schweikart (s. 25. lokakuuta 1935) on yhdysvaltalainen entinen NASAn astronautti. Hän osallistui Apollo 9 -lennolle vuonna 1969 kuumoduulin pilottina.


title: Russell Schweickart

text: Schweickart valmistui Manasquan High Schoolista New Jerseyssä. Hänellä on ilmailu- ja avaruustieteen alempi (B.S., 1956) ja ylempi korkeakoulututkinto (M.S., 1963) MIT:stä.


title: Russell Schweickart

text: Ennen liittymistään NASAan Schweickart toimi tutkijana MIT:n kokeellisen tähtitieteen laboratoriossa. Työ MIT:ssä käsitti yläilmakehän fysiikan tutkimista, tähtien sijainnin määritystä ja avaruudesta otettujen kuvien vakauttamista.


title: Russell Schweickart

text: Schweickart toimi Yhdysvaltain ilmavoimissa ja Massachusettsin kansalliskaartissa hävittäjälentäjänä vuodesta 1956 vuoteen 1963. Hänellä on yli 4000 lentotuntia, joista 3500 suorituskykyisissä suihkuhävittäjissä.


title: Russell Schweickart

text: Schweickart on naimisissa West Hartfordissa syntyneen Nancy Ramseyn kanssa. Hänellä on seitsemän lasta ja useita lastenlapsia.


title: Russell Schweickart

text: Schweickartista tuli astronautti lokakuussa 1963. Hän vietti 241 tuntia avaruudessa Apollo 9 -lennon kuumoduulin pilottina vuonna 1969. Lennon komentajana toimi James McDivitt ja komentomoduulin pilottina Dave Scott. Kyseessä oli Apollo-ohjelman kuumoduulin ensimmäinen miehitetty testilento.


title: Russell Schweickart

text:
Schweickartin oli tarkoitus myös suorittaa Apollo-ohjelman ensimmäinen avaruuskävely, minkä oli tarkoitus testata kuukävelyllä käytettävää elossapitojärjestelmää, avaruuspuvun kannettavaa "avaruusreppua" (Portable Life Support System). Alkuperäiden suunnitelman mukaan hänen tuli siirtyä kuumoduulista komentomoduuliin kuumoduulin kädensijoja pitkin.
Schweickart alkoi kärsiä avaruuspahoinvoinnista heti ensimmäisenä avaruudessaolopäivänään, minkä vuoksi avaruuskävelyä siirrettiin.
Vähitellen hänen vointinsa parani ja hän suoritti avaruuskävelyn seisten ("standing EVA") kuumoduulin ulkopuolella Scottin seisoessa komentomoduulin luukussa.


title: Russell Schweickart

text:
Aika, minkä Schweickart käytti lennon jälkeen avaruuspahoinvoinnin tutkimukseen vaikutti myös siihen, että häntä ei enää nimitetty kuulentojen miehistöihin. Schweickart toimi sen sijaan ensimmäisen Skylab-avaruusasemalennon varamiehistön komentajana keväällä 1973. Laukaisun aikana menetettiin avaruusaseman lämpökilpi ja Schweikart otti maan päällä vastuulleen hätäaurinkovarjon pystyttämisessä ja jumiutuneen aurinkopaneelin levittämisessä tarvittavien laitteiden ja menettelytapojen kehittämisen, operaatioiden jotka pelastivat avaruusaseman.
Schweickartille myönnettiin kaksi NASAn palvelusmitalia vuonna 1973: Distinguished Service Medal ja Exceptional Service Medal.


title: Russell Schweickart

text: Rusty Schweickart on esiintynyt ja opettanut Esalen Instituutissa. Schweickart on myös B612 Foundationin kanssaperustaja, ryhmän jonka tarkoituksena on puolustaa maapalloa asteroidien iskutuhoilta.


title: Russell Schweickart

text:
Schweickart vastaanotti vuonna 1969 Emmy-palkinnon ensimmäisten suorien televisiokuvien lähettämisestä ulkoavaruudesta.
Vuoden 1998 television minisarjassa "Avaruuden sankarit" Schweickartin roolin esitti näyttelijä Kieran Mulroney.


title: Russell Schweickart

text: Schweickartin hyväksymä näkemys hänen elämästään ja urastaan ilmestyi vuonna 2007 kirjassa "In the Shadow of the Moon". Schweikart on esiintynyt "The Universe" dokumenttitelevisiosarjan kahdessa jaksossa.


title: Hanna Jensen

text: Hanna Jensen (s. 1970) on suomalainen toimittaja ja tietokirjailija.


title: Hanna Jensen

text: Jensen työskenteli kuuden vuoden ajan, vuodesta 1997 vuoteen 2003, Trendi-lehden palveluksessa. Aluksi hän toimi lehden toimituspäällikkönä ja vuodesta 2001 sen päätoimittajana, kun hänen edeltäjänsä Katriina Kaarre oli siirtynyt Me Naisten päätoimittajaksi. Syksyllä 2003 hän siirtyi Iltalehden viikonvaihdetoimituksen toimituspäälliköksi, jona hän toimi vuoden ajan. Hän vastasi myös lehden Helmi-sivujen sisällöstä.


title: Hanna Jensen

text: Jensen on työskennellyt syksystä 2004 vapaana toimittajana. Hän on kirjoittanut sekä aikakauslehtiin, muun muassa Imageen, Oliviaan ja Talouselämään, että sanomalehtiin, muun muassa Helsingin Sanomiin. Hän on myös tehnyt viikoittaisia kolumneja Ilta-Sanomille ja Radio Aallolle. Vuonna 2010 Suomen freelance-journalistit ry valitsi Jensenin Vuoden freelance-journalistiksi 2009.


title: Hanna Jensen

text: Jensen nimitettiin Otavamedian kustantamaan Anna-lehteen vierailevaksi päätoimittajaksi 1.11.2010–31.12.2011 päätoimittaja Emma Koivulan vanhempainvapaan ajaksi.


title: Hanna Jensen

text: Jensen on kirjoittanut vuonna 2009 julkaistun, Kirjapajan kustantaman kirjan "Eri nainen", joka kertoo Suomen WWF:n entisestä pääsihteeristä Meri Saarnilahti-Beckeristä. Helmikuussa 2013 Kustannusosakeyhtiö Teos julkaisi Jensenin kirjan "940 päivää isäni muistina", jossa hän kertoo isänsä muistisairaudesta. Se valittiin marraskuussa 2013 ehdolle Tieto-Finlandian saajaksi.


title: Hanna Jensen

text: Jensen on koulutukseltaan valtiotieteiden maisteri, joksi hän valmistui vuonna 1996. Hän opiskeli Helsingin yliopistossa viestintää ja valtio-oppia.


title: Max Perttula

text: Max Joakim Perttula (s. 3. joulukuuta 1972 Varberg, Ruotsi) on helsinkiläinen parfymööri.


title: Max Perttula

text: Max Perttula vietti lapsuutensa Ruotsissa ja muutti vuonna 1988 perheensä mukana Viitasaarelle, josta hänen äitinsä on kotoisin.